
Pitanje državnosti Nezavisne Države Hrvatske 


TOMISLAV JONJIĆ 
Zagreb, Republika Hrvatska 


Autor obrađuje pitanje nastanka Nezavisne Države Hrvatske u svjetlu međunarodnog 
prava i učenja o nastanku države, upozoravajući na prijepore koji o tom pitanju postoje 
u dosadašnjoj literaturi, koji su u velikoj većini motivirani ideološko-političkim razlozi- 
ma ili nepoznavanjem povijesnih činjenica. S obzirom na to da se međunarodnopravni 
stručnjaci praktično bez iznimke slažu oko toga da je nastanak države događaj ili proces 
koji se ne može u cijelosti objasniti pravnim razlozima niti svesti u pravne okvire, nasta- 
nak države prosuđuje se prema tzv. načelu efektiviteta i nema nikakve veze s prirodom 
režima koji državom upravlja. U skladu s tim načelom, ali i s činjenicom da je velika 
većina Hrvata priželjkivala državnu samostalnost, autor smatra da je Nezavisna Država 
Hrvatska 1941. godine i stvarno i pravno nastala kao država. 


Ključne riječi: država, međunarodno pravo, Nezavisna Država Hrvatska, Kraljevina Ju- 
goslavija. 


Uvodne napomene 


O tome je li Nezavisna Država Hrvatska (NDH) bila država ili tek instru- 
ment okupacije Kraljevine Jugoslavije još uvijek postoje prijepori i u pravnoj i 
u povijesnoj znanosti. Rijetki su, doduše, danas autori koji će je nazivati “tako- 
zvanom što je u prvim desetljećima postojanja poratne, komunističke Jugosla- 
vije bilo skoro pravilo, ali u historiografsko-pravnoj literaturi nema suglasnosti 
o njezinu karakteru u državnopravnom smislu. Niz pravnih pisaca u mono- 
grafskim obradama pojedinih pravnih instituta ili grana prava ravnopravno 
obrađuje razvitak tih instituta u doba NDH, iz čega bi se moglo zaključiti da 
joj priznaju svojstvo države, dok drugi to razdoblje u cijelosti prešućuju, pa se 
čini da zastupaju suprotno gledište.! No ima slučajeva da se razdoblje NDH 


! Tako npr. Arsen BAČIĆ, Ustavno pravo: teorija i interpretacija (Studijski materijal za Ustav- 


no pravo, političke institucije i komparativno), Split 1995., 141., u svome sažetom pregledu hr- 
vatske ustavnopravne povijesti ne zaobilazi razdoblje NDH. Za razliku od izdanja svoje knjige 
objavljenih u vrijeme komunističke Jugoslavije, u kasnije doba Franjo BAČIĆ, Kazneno pravo. 
Peto, prerađeno i dopunjeno izdanje, Zagreb 1998., 65., u pregledu povijesti kaznenoga prava us- 
poredno spominje kazneno pravo NDH i kazneno pravo “antifašističke narodnooslobodilačke 

uopće ne spominje ni u specijaliziranim priručnicima odnosno udžbenicima 
pravne povijesti na hrvatskim pravnim fakultetima.? 

Ocjena o tome je li NDH bila država imala je niz važnih pravnih, poli- 
tičkih, pa i gospodarskih reperkusija, pa je zato u historiografskom pogledu 
važna i danas. Posve je jasno da nositelji vlasti u NDH, ako je ona bila država, 
imaju veći stupanj odgovornosti za događaje što su se zbili na njezinu područ- 
ju nego u slučaju da je ona bila tek instrument osovinske okupacije Kraljevi - 
ne Jugoslavije, kad bi okupator (Njemačka, Italija i njihovi saveznici) snosio 
glavnu odgovornost kako za pravni, tako i za stvarni položaj stanovništva na 
zaposjednutom području. Oni koji su o tome raspravljali, bili oni političari, 
povjesničari ili pravnici, u pravilu su imali na umu da je pitanje državnosti 
NDH tijesno povezano s međunarodnopravnim odredbama o sukcesiji država 
i pravu na ispunjenje obveza (pa i pravu na naknadu štete), ali i da ima brojne 
implikacije koje se posredno mogu odraziti kako na položaj kasnije države, 
tako i na položaj običnih građana. Drugim riječima, vrlo su se rijetko prosud- 
be državnosti NDH vodile isključivo akademskim, znanstvenim razlozima. 


Vrijedi to ne samo za tijela koja su imala životni interes da se održi fikcija 
postojanja Kraljevine Jugoslavije (kao što je to bila npr. jugoslavenska izbje- 
glička vlada), nego i za novu, komunističku Jugoslaviju, koja je također imala 
snažne razloge dokazivati da NDH nije bila država. Ti su razlozi bili su više- 
struki: (1) ustrajanjem na neprekinutom međunarodnopravnom kontinuitetu 
s Kraljevinom Jugoslavijom, napose nakon sporazuma Tito-Šubašić, olakšano 
je organiziranje nove jugoslavenske države i priznavanje nove vlade pod domi- 
nacijom Komunističke partije Jugoslavije (KPJ); (2) time je otklonjen rizik da 
se o sudbini (a ne samo o granicama) nove Jugoslavije raspravlja na očekivanoj 
poratnoj mirovnoj konferenciji, što bi Jugoslaviju jedno vrijeme činilo objek- 
tom, a ne subjektom međunarodnopravnih i političkih rasprava; (3) ustraja- 
njem na neprekinutom kontinuitetu s Kraljevinom Jugoslavijom omogućena 
je sukcesija međunarodnih ugovora i prava bivše Jugoslavije odnosno njezinih 
prednica; (4) sačuvano je pravo na potraživanje naknade ratne štete od Nje- 
mačke, a eventualno i od drugih okupatora, te je istodobno anuliran rizik da 


borbe" Drugačije postupa npr. Ivo BORKOVIĆ, Upravno pravo, Zagreb 1997., koji u svome po- 
vijesnom prikazu razvitka državne uprave razdoblje NDH ne spominje nijednom riječju. Ništa o 
njoj ne govore ni Branko SMERDEL, Smiljko SOKOL, Ustavno pravo, Zagreb 2006. No uočljivo 
je da su pisci udžbenika iz ustavnog prava na zagrebačkom Pravnom fakultetu do 1990./91. 
zastupali stajalište kako je Kraljevina Jugoslavija 1941. okupirana, dok u novije vrijeme priznaju 
da je razbijena kao država. 

*. Primjerice, udžbenik nacionalne (pravne) povijesti na središnjem hrvatskom pravnom fa- 
kultetu zakonodavstvo i pravni poredak NDH ne spominje nijednom jedinom riječju. Usp. Lujo 
MARGETIĆ, Ivan BEUC, Dalibor ČEPULO, Hrvatska pravna povijest u europskom kontekstu. 
Studijsko gradivo, Zagreb 2006. Razdoblje 1848.-1992. u tom je udžbeniku obradio D. Čepulo. 
No kako u udžbeniku nije obrađeno ni razdoblje 1918.-1941., nemoguće je znati je li posrijedi 
autonomna odluka autora ili su možda presudnu ulogu pri koncipiranju udžbenika imali drugi 
razlozi. U svakom slučaju, profesor na istom fakultetu, Neda ENGELSFELD, Povijest hrvatske 
države i prava. Razdoblje od 18. do 20. stoljeća. Treće, dopunjeno izdanje, Zagreb 2006., znatan 
prostor posvećuje analizi nastanka i državnog ustroja NDH. 

nova Jugoslavija bude proglašena sljednicom NDH i drugih područja koja su 
bila pod njemačkom, talijanskom, mađarskom ili bugarskom okupacijom, a 
time ujedno odgovara za njihove obveze, uključujući i obvezu plaćanja rat- 
ne štete; (5) ako je NDH postojala kao država, onda su međunarodnopravni 
status i prava pobunjenika protiv te države (“gerilaca" koji su se postupno ra- 
slojavali u četnike i partizane) bitno drugačiji nego ako se u međunarodno- 
pravnom smislu govori samo o okupaciji Jugoslavije; (6) ocjena o državnosti 
NDH bila je i ostala potencijalno od prejudicijelne važnosti za čitav kompleks 
privatnopravnih (statusnih, imovinskih i dr.) odnosa.? 


Mogu se tome dodati neki važni razlozi primarno političke naravi: (1) teza 
da NDH nije bila država nego tek instrument osovinske okupacije Jugoslavije 
implicirala je da su njezini pristaše bili i stvarno i pravno tek agenti stranih im- 
perijalizama, pa bi time bila logičnija propagandna tvrdnja da ni kasniji zago- 
vornici razbijanja Jugoslavije nisu različiti;“ (2) u svjetlu provedbe boljševičke 
revolucije, koja je podrazumijevala uklanjanje svih suparnika novog režima, 
nije bilo najmanje važno to što je ustrajanjem na neprekinutom kontinuitetu 
jugoslavenske države otklonjena mogućnost da se “narodni neprijatelji“ po- 
kušaju pozvati na lojalnost ranijoj državi i njezinu državnom poretku kao na 
razlog za isključenje protupravnosti kod optužaba za “kolaboraciju? i “izdaju; 
(3) to je pitanje povezano i s pitanjem političkog legitimiteta pokreta za obno- 
vu i očuvanje Jugoslavije, jer ako je Jugoslavija nestala u travnju 1941. i ako se 
slomila za samo nekoliko dana vojnih operacija, kakva je sudbina jugoslaven- 
ske misli, one na koju se pozivao i jugoslavenski komunistički pokret? Je li ju- 
goslavenstvo u političkom smislu nadživjelo Jugoslaviju, i koji su dokazi za to? 


* Izpitanja o državnosti NDH proizlazi naime pitanje o valjanosti njezinih propisa o držav- 
ljanstvu, bračnom i obiteljskom statusu, nasljeđivanju, pa onda i pitanje čitava niza privatno- 
pravnih odnosa zasnovanih u doba njezina postojanja. Taj su problem komunističke vlasti nove 
Jugoslavije riješile donošenjem “Zakona o nevažnosti pravnih propisa donesenih prije 6. travnja 
1941. godine i za vrijeme neprijateljske okupacije? (Službeni list FNRJ, br. 86, 25. listopada 1946.) 
Na temelju tog zakona pravni propisi koje su donijeli “organi vlasti okupatora i njihovih poma- 
gača (...) proglašuju se nepostojećim? (čl. 1.), dok se za propise predratne Jugoslavije kaže da su 
“izgubili pravnu moć? (čl. 2.). To je značilo da se propisi nastali nakon 6. travnja 1941. nisu mo- 
gli primijeniti ni u kojem slučaju, dok su oni raniji mogli eventualno, u iznimnim situacijama, 
biti primijenjeni kao pravni običaj (pravno pravilo) iz bivšega prava. U Službenom listu FNRJ, br. 
96/1947., objavljeno je “Autentično tumačenje" tog zakona. 

“Kao što je poznato, tijekom čitava postojanja Jugoslavije njezine se protivnike nazivalo 
agentima stranih sila, a ni danas nije rijetkost da se čak i raspad SFR Jugoslavije tumači kao plod 
suradnje stranih imperijalista i modernih domaćih izdajica. 

* Ako je naime NDH bila država, onda se poštivanje njezinih propisa ne može proglasiti 
protupravnim. Tim se argumentom, primjerice, pokušao 1946. pred jugoslavenskim komuni- 
stičkim sudom poslužiti i zagrebački nadbiskup dr. Alojzije Stepinac, koji je u svojoj završnoj 
riječi na suđenju kazao kako ga nova vlast (nova država!) ima pravo pozivati na red samo zbog 
njegova ponašanja nakon 8. svibnja 1945., a ne i prije toga. Na to mu je, navodno, predsjednik 
vijeća Vimpulšek dobacio da po tom kriteriju ne bi bilo moguće suditi ni Paveliću niti Lisaku. 
(Usp. “Govor nadbiskupa Alojzija Stepinca pred “Vrhovnim sudom NR Hrvatske, u Zagrebu, 
3. listopada 19467, Stepinac mu je ime. Zbornik uspomena, svjedočanstava i dokumenata, prir. 
Vinko Nikolić, knj. I., Miinchen - Barcelona 1978., 34.) 

Sva je ta pitanja trebalo uzimati u obzir pri pokušaju da se odgovori na 
pitanje državnopravnoga karaktera NDH, pa ni iz perspektive službenog ko- 
munističkog Beograda nije uvijek bilo lako braniti svojevrsni circulus vitiosus: 
s jedne je strane bilo potrebno naglašavati neprekinuti državnopravni konti- 
nuitet s Kraljevinom Jugoslavijom, a s druge su interesi boljševičke revolucije 
zahtijevali da se buržoasku “izdajničku kliku“ optuži ne samo za kapitulaciju 
nego i za raspad Jugoslavije te da se istodobno istakne kako je upravo komu- 
nistički pokret s Antifašističkim vijećem narodnog oslobođenja Jugoslavije 
(AVNOJ) omogućio nastanak nove, “narodne države** Jer, nije ni logički niti 
politički bilo lako uskladiti tezu da je Jugoslavija nastavila živjeti nakon travnja 
1941. i istodobno u službeni grb nove Jugoslavije unijeti datum 2. zasjedanja 
AVNOJ-a (29. studenoga 1943.) i taj nadnevak slaviti kao “rođendan nove dr- 
žave“. 


Nastanak države u svjetlu međunarodnog prava 


Iako suvremeni pojam države ima malo zajedničkog s onime što se na- 
zivalo državom u ranijim epohama ljudske povijesti, oduvijek je poznato da 
“država može po svom postanku i životu posve izmicati pravu, tj. postojati kao 


> 


posve pravno neuobličena pojava“ Njezinim se nastankom, dakako, bavila i 
starija državnopravna teorija, koja je na različite načine tumačila postanak i 
postojanje države.“ Pritom se uglavnom postanak države izvodio iz prirodnog 


“Milan Blažeković naime skreće pozornost na to da je tekst prijedloga jugoslavenskog ustava 


iz 1946. u preambuli naglašavao kako su narodi Jugoslavije “odlučili ostati ujedinjeni" dok izgla- 
sani tekst ustava bježi od takvog naglašavanja državnopravnog kontinuiteta, pa definira FNRJ 
kao državu čiji su narodi “izrazili svoju volju da žive zajedno" Na istome mjestu Blažeković 
primjećuje kako jugoslavenski povjesničari ustraju na tezi o novoj državi, dok pravnici tvrde da 
je nova Jugoslavija tek pravni sljednik stare, u kojem je došlo do promjene društveno-političkih 
odnosa. (M. BLAŽEKOVIĆ, “Proces protiv nadbiskupa Stepinca i medjunarodni status Neza- 
visne Države Hrvatske (1941.-1945.)' Stepinac mu je ime. Zbornik uspomena, svjedočanstava i 
dokumenata, 360.) U tom je smislu ilustrativna npr. ocjena povjesničara Jovana Marjanovića 
da se Jugoslavija (država) “razrušila kao kula od karata? (J. MARJANOVIĆ, Draža Mihailović 
između Britanaca i Nemaca, knj. I - Britanski štićenik, Zagreb - Beograd 1979., 59.) i s druge 
strane pravnička formulacija dr. Ivana Ribara, koji se podrugljivo obračunava s državnim vrhom 
Kraljevine Jugoslavije pišući kako su njegovi pripadnici sebi “osigurali bijeg iz zemlje i sačuvali 
legitimaciju pravih i jedinih predstavnika stare Jugoslavije u inozemstvu i čuvara njenog starog 
poretka sve dok nije obrazovana prva narodna vlada s Titom na čelu početkom 1945. godine... 
(Ivan RIBAR, Stara Jugoslavija i komunizam. Zakoni, sudovi, zatvori i logori u staroj Jugoslaviji 
protiv komunista, Zagreb 1967., 167.-168.). 

7. Šefko KURTOVIĆ, Opća historija države i prava, I. knj., Zagreb 1990., 1. Osnovne oba- 
vijesti o razvitku pojma države te o filozofskim, sociološkim i pravnim teorijama njezina na- 
stanka vidi u: Ludwig GUMPLOWICZ, Geschichte der Staatstheorien, Innsbruck 1905.; Juraj] 
A[NDRASSY], “Država? Hrvatska enciklopedija, sv. 5., Zagreb 1945.; A. BAČIĆ, n. dj., 43.-63. 

5 O problemu nastanka države općenito vidi u: Daniel GARDNER, Institutes of International 
Law, Public and Private, as Settled by the Supreme Court of the United States, and by Our Repu- 
blic. With References to Judicial Decisions, New York 1860.; H. W. HALLECK, International Law, 
or Rules Regulating the Intercourse of States in Peace and War, San Francisco 1861.; L. GUM- 
PLOWICZ, Der Rassenkamp/. Soziologische Untersuchungen, Innsbruck, 1883.; ISTI, Allgemeine 

prava naroda da se politički organizira i vrši suverenu vlast, a bitnijeg zaokre- 
ta nije bilo ni tijekom XIX. stoljeća, kad je različite inačice prirodnopravnog 
učenja postupno potiskivao pravni pozitivizam. Ni tada doktrina nije došla do 
jedinstvene definicije države, pa tako ni do uvjeta koji bi se postavili za ocjenu 
zaslužuje li neki entitet da ga se zove državom. Drugim riječima, to je najčešće 
ovisilo o filozofskoj orijentaciji i političkim projekcijama pojedinih autora ili 
političkih grupacija.? 

U svakom slučaju, prevladavalo je mišljenje da se nastanak države zapravo 
uopće ne može svesti u pravne okvire, budući da pravo nastaje nakon države; 
slijedom toga nastanak nove države, koja može nastati i povredom prava po- 
stojećih država, ne može se i ne smije prosuđivati u svjetlu prava one države 
koja je tim nastankom pogođena, nego ex post facto, tj. iz prava novonasta- 
le države. Državotvorni akti, tj. tehnički (vojnički, politički i dr.) čini kojima 
nastaje jedna država, redovito se prosuđuju po pravu ranije države, no to je 
pravo irelevantno za ocjenu samog nastanka nove države.'“ Gumplowicz je, 
sa stanovitim pretjerivanjem, isticao kako se u povijesti ne može naći primjer 
da država nije nastala silom, dakle — protivno pravu." No kao što je Odbor 
pravnika Društva naroda 1920. zaključio: “Nastanak, transformacija i raspad 
država kao posljedica revolucija i ratova, stvaraju faktička stanja koja u velikoj 
mjeri izmiču običnim pravilima pozitivnog prava"'* tako je srpski ustavno- 
pravni stručnjak Slobodan Jovanović 1921. općeprihvaćeno gledište doktrine 
izrazio riječima: “Nova država, uopšte, i ne može postati pravnim načinom 
nego faktičnim... Ima država, koje su postale ne samo faktičnim, nego čak i 
nasilnim načinom, koje su, drugim rečima, izišle iz rata ili revolucije, i kojima 
to nikako ne smeta da pravno postoje... Kod države mi se ne pitamo, da li je 


Staatslehre, 3. Aufl., Innsbruck 1907.; Leone LEVI, International Law. With Materials for a Code 
of International Law, New York 1888.; Georg JELLINEK, Allgemeine Staatslehre, 3. Aufl., Berlin 
1914.; Reinhold HORNEFFER, Die Entstehung des Staates. Fine staatstheoretische Untersuchung, 
Tibingen 1933.; J. L. BRIERLY, The Law of Nations. An Introduction to the International 
Law of Peace, 6th ed., Oxford University Press 1978.; Robert JENNINGS, Arthur WATTS, 
Oppenheims International Law, 9th ed., Oxford University Press, Longman, Harlow 1992.; James 
CRAWFORD, The Creation of States in International Law, 2nd ed., Clarendon Press, Oxford 
2006.; Malcolm SHAW, International Law, 6th ed., Cambridge University Press, Cambridge 
2008.; J. ANDRASSY, Međunarodno pravo, VIII. izd., Zagreb 1984. itd. 

* “Jede politische Partei hatte als Devise ihre eigene Definition des Staates, auf welche sie 
zugleich ihre Winsche und Forderungen, den betreffenden Staat nach derselben erst umzuge- 
stalten (ist. u izv.), stiizte? (L. GUMPLOWICZ, Allgemeine Staatslehre, 24.) 

! “Der Staat kann nicht Recht fiir seine eigene Entstehung festsetzen, da er zuerst dasein 
muss, um Recht schaffen zu k&nnen. Staatschopfungsakte k&nnen allerdings nach dem Rechte 
der durch sie betroffenen Staaten gewertet werden: sie k&nnen gegen die Rechtsordnung dieser 
Staaten sein oder ihr gemiss erfolgen. Niemals kann aber der also entstandene Staat nach dem 
Rechte eines anderen beurteilt werden, denn das Recht kann nur das werten, was seiner mogli- 
chen Herrschaft unterliegt (G. JELLINEK, n. dj., 273.-274.) 

" L. GUMPLOWICZ, Allgemeine Staatslehre, 38.-39. 

'" Charles ROUSSEAU, Droit international public, t. NI, Paris 1977., 514. Prema: Vladimir 
Đuro DEGAN, Hrvatska država u međunarodnoj zajednici. Razvitak njezine međunarodnoprav- 
ne osobnosti tijekom povijesti, Zagreb 2002., 34. 

postala faktičnim ili pravnim načinom; glavno je da je postala, pa da smatra- 


mo da sa pravnog gledišta postoji? 


Na prijelazu iz XIX. u XX. stoljeće došlo je do naglog razvitka međunarod- 
noga prava, grane prava koja se bavi odnosima međunarodnopravnih subje- 
kata (država, međunarodnih organizacija i sl.).* No do današnjeg dana “ima 
mnogo pisaca koji međunarodnom pravu odriču značaj prava"! Njihovi su 
argumenti brojni, slojeviti, logični i često solidno argumentirani.'* Osim što se 
ističe kako pravo implicira sankciju i hijerarhiju autoriteta, koja je u kontra- 
dikciji s načelom suverenosti država kao temeljnih subjekata međunarodnog 
prava, toj se grani prava predbacuje i tijesna povezanost s politikom. Međaš 
u razvitku međunarodnog prava je, naime, Westfalski mir iz 1648., kojim je 
završen Tridesetogodišnji rat i započeo proces izgradnje država u modernom 
značenju te riječi, a najvažnije etape u razvitku međunarodnog prava presudno 
obilježavaju ključni politički događaji: Bečki kongres (1815.), Pariški kongres 
(1856.) i Berlinski kongres (1878.). Njima je oblikovan ustroj Europe i defi- 
nirano postojeće pravo: svi čini upravljeni protiv tih ugovora postali su pro- 
tupravni, sve što je u skladu s njima smatralo se sukladnim međunarodnome 
pravu.!'“ Na taj je način vrlo često volja velesila pretočena u pravo, a slične 
će karakteristike međunarodno pravo zadržati i u XX. stoljeću, u kojem će 
novu etapu u njegovu razvitku obilježiti Mirovna konferencija (1919./20.) i 
stvaranje Društva naroda (1919./1920.) te serija međunarodnih konferencija 
održanih u poratnim godinama odnosno ugovora i konvencija potpisanih u 


13 Nav. prema: Tihomil DREZGA, “Postanak i priznanje Nezavisne Države Hrvatske", Spre- 
mnost, 4/1945., br. 163-164, Zagreb, Uskrs 1945., u: Ante Pavelić: 100 godina. Pretisak, prir. Viš- 
nja Pavelić, Zagreb 1991., 27. 

'4 "Tu se granu prava ponekad naziva i međunarodnim javnim pravom kako bi se naglasila 
razlika prema međunarodnome privatnom pravu, koje je zapravo unutarnje državno pravo koje 
uređuje situacije u kojima se na neki pravni odnos mogu primijeniti propisi dviju ili više država. 
(J. ANDRASSY, Međunarodno pravo, 1.-2.) Također je potrebno imati na umu da međunarodno 
pravo o kojem govorimo jest pravo čiji su korijeni u judeokršćanskoj i grčko-rimskoj, dakle 
europskoj ili, još preciznije, zapadnjačkoj (okcidentalnoj) civilizaciji, dok su shvaćanja izrasla na 
izvaneuropskim tradicijama uvelike različita. U današnje vrijeme u svijetu prevladava upravo to 
zapadnjačko poimanje međunarodnoga prava. 

5 J. ANDRASSY, Međunarodno pravo, 9. Usp. L. OPPENHEIM, “The Science of International 
Law: Its Task and Method", The American Journal of International Law (dalje: AJIL), Vol. 2/1908, 
No. 2, 313.-356.; Westel Woodbury WILLOUGHBY, “Ihe Legal Nature of International Law", 
AJIL, Vol. 2/1908, No. 2, 357.-365.; Munroe SMITH, “Ihe Nature and the Future of the Interna- 
tional Law? The American Political Science Review (dalje: APSR), Vol. 12/1918, No. 1, 1.-16. 

' J. ANDRASSY, Međunarodno pravo, 8.-13.; John Eugene HARLEY, The League of Nations 
and the New International Law, Oxford University Press 1921., 1.-7.; Elihu ROOT, “The Outlook 
for International Law? AJIL, Vol. 10/1916, No. 1, 1.-11.; Amos J. PEASLEE, “The Sanction of 
International Law? AJIL, Vol. 10/1916, No. 2, 328.-336. Bilo je i u hrvatskoj pravnoj znanosti 
uglednih autora koji su dijelili mišljenje da međunarodno pravo nije pravo, nego da je uglavnom 
riječ tek o “konvencionalnim normama" kojima napose nastavnici pravnih fakulteta iz osobnih 
i staleških razloga hoće pridati značaj prava. (Usp. Mihajlo LANOVIĆ, Uvod u pravne nauke, 2. 
izd., Zagreb 1942., 311.-324.) 

17 _J. ANDRASSY, Međunarodno pravo, 30.-35.; V. Đ. DEGAN, n. dj., 25. 

to doba.!'* Središnje mjesto zauzimaju konferencije u Washingtonu (1920./21.) 
i Londonu (1930. i 1936.) te Briand-Kellogov pakt (1928.). Ipak je u suvreme- 
no doba prevladavalo shvaćanje da je međunarodno pravo “doista pravo, iako 


se ono razlikuje od unutrašnjeg prava u mnogim pojedinostima“? 


No ni tada, pa sve do danas, međunarodno pravo nije postavilo niti može 
postaviti čvrste, precizne i neprijeporne kriterije za ocjenu o tome je li neki 
entitet država ili to nije. Pravom se nastanak države ne može ograničiti, a jedva 
da se dade opisati. Zato je u središte pozornosti postavljeno tzv. načelo efek- 
tiviteta. Postanak države efektivan je čin na koji se nadovezuje međunarodno 
pravo, “bez obzira na to je li država nastala u skladu s dotada postojećim prav- 
nim poretkom, bilo unutarnjim ili međunarodnim.“ To što je nekim unutar- 
njim propisom ili međunarodnim sporazumom možda i zabranjeno razbijanje 
postojeće države i stvaranje nove, za sam je nastanak nove države posve irele- 
vantno. Ma kako čvrsto bio satkan sustav međunarodnopravnih normi, koji po 
logici stvari uvijek teži očuvanju postojećeg stanja, on ne može zaustaviti život. 
Primjećujući da je i u njegovo doba, kad je sustav europskih država bio najčvr- 
šći, na Starome kontinentu nastalo 11 država, poznati švedski politički pisac i 
geopolitičar Rudolf Kjellćn (1864.—1922.) duhovito je zabilježio kako je svaka 
država “već po svom porođaju obterećena krivicom, da je povriedila međuna- 
rodno pravo“, budući da je “s gledišta međunarodnog prava i morala porođaj 
(...) svake nove države sasvim sigurno skandal, pa se novorođeni mora upisati 
u matice krštenih međunarodnog prava kao bastard*.' 


Međunarodno pravo, ističe Kjellćn, jest važno za razvitak i život države, 
“no njezino rođenje ne može da zaprieči, kao ni njezinu smrt: o tome odlučuje, 
preko prava i neprava, samo svjetska poviest".*“* Totalitarne ideologije i režimi 
u prvoj polovini XX. stoljeća donijeli su bitno drugačije shvaćanje države,“ ali 
je i dalje ostalo vrijediti pravilo da u pogledu njezina nastanka povijest ne po- 
znaje dva istovjetna slučaja: ne postoje univerzalna pravila, niti postoji jedin- 
stveni tip države.“ Zato je, kako kaže Degan, “znanost međunarodnog prava 
s razlogom (...) jednodušna u zaključku da je nastanak nove države pitanje 
činjenica koje izmiče običnim pravnim pravilima. U načelu to nije neki pravno 
unaprijed predviđeni postupak, pravilima bilo unutarnjega ili međunarodnog 


5 J. ANDRASSY, Međunarodno pravo, 36.-37.; Clasina Albertina KLUY VER, Documents on 
the League of Nations, Leiden 1920. Opširnije Otfried NIPPOLD, The Development of the Inter- 
national Law After the World War, Oxford 1923. 

'* J. ANDRASSY, Međunarodno pravo, 13. 

2 [sto, 62. 

2 R. KJELLEN, Država kao oblik života. Suvremena teorija o državi, Zagreb 1943., 174.-175. 

22 Isto, 175.-176. 

23 S. JOVANOVIĆ, Poratna država, Beograd 1936., 116.-128. i dr. 

% J. ANDRASSY, Božidar BAKOTIĆ, Budislav VUKAS, Međunarodno pravo 1, Zagreb 1998., 
55.-56. 

prava"“ Drugim riječima, država najprije nastaje kao činjenica, a tek onda ta 
činjenica proizvodi pravne posljedice.“ 

To znači da načelo efektiviteta nije napušteno ni tijekom XX. stoljeća: 
ključno je pitanje je li država efektivno nastala, a posve je nebitno je li nastala 
u skladu s postojećim pravom, nasuprot njemu ili tek s “priručnim juridičkim 
sredstvima" kao što je nebitno kakvo joj je ustrojstvo i režim na vlasti." Ni 
vrijeme trajanja države nije presudno za ocjenu njezina postojanja: kratkotraj- 
no postojanje ne znači nepostojanje. Ujedinjena Arapska Republika trajala je 
samo tri godine (1958.—1961.), ali nitko ne osporava da je postojala kao drža- 
va. I SR Jugoslavija (poslije nazvana Srbijom i Crnom Gorom) postojala je 
samo nekoliko godina (1992.-2002./2003. odnosno 2006.), ali to ne znači da 
nije bila država. 


Uza sve to u međunarodnom se pravu tijekom XX. stoljeća pokušavalo 
doći do kriterija po kojima se prosuđuje efektivni postanak države. Ključni 
pomak u tom smjeru označila je “Konvencija o pravima i dužnostima država“, 
potpisana na Panameričkoj konferenciji u Montevideu 26. prosinca 1933., a 
potpisalo ju je devetnaest američkih država (Argentina, Brazil, Čile, Kolumbija, 
Kuba, Dominikanska Republika, Ekvador, Salvador, Gvatemala, Haiti, Hondu- 
ras, Meksiko, Nikaragva, Panama, Paragvaj, Peru, SAD, Urugvaj i Venezuela). 
Prema članku 1. Konvencije, da bi se moglo govoriti o državi, međunarodno 
pravo zahtijeva postojanje: (a) stalnog pučanstva odnosno stanovništva, (b) 
određenog područja, (c) vlade odnosno organizacije vlasti, te (d) sposobnosti 
općenja s drugim državama.“ 


Ta Konvencija u formalnom smislu predstavlja partikularno, a ne univer- 
zalno međunarodno pravo, ali je zapravo pravno uobličila ono što se uglav- 
nom već moglo smatrati prevladavajućim shvaćanjem. Primjerice, njemački 
geograf i etnograf Friedrich Ratzel (1844.—1904.) već je prije pisao kako je dr- 
žava “komad čovječanstva i komad organizirane zemlje"? a Lanović je nekoli- 


25 V.Đ. DEGAN, n. dj., 34. Istu misao slično izriču Davorin Rudolf i Vesna Barić Punda: “Me- 
đunarodno pravo ne sadrži pravila o nastanku države niti nadzire takav proces. Država postoji ako 
postoje temeljni elementi koji je konstituiraju, i ako ona efikasno djeluje u međunarodnim odno- 
sima. Sa stajališta međunarodnog prava, prema tome, nastanak države je činjenično, a ne pravno 
pitanje? (D. RUDOLE V. BARIĆ PUNDA, Osnove međunarodnog javnog prava, Split 1997., 7.) 

2 “Der Staat als Rechtsbegriff kann erst entstehen, wenn der Staat als Thatsache besteht. Die 
Rechtspersonlichkeit desselben ist ein Axiom der Jurisprudenz. Es hat somit keinen juristischen 
Grund, sondern ist einer jener Punkte, wo das juristische Gebiet das reale beriihrt? (Max HU- 
BER, Die Staatensuccession. Volkerrechtliche und staatsrechtliche Praxis im XIX. Jahrhundert, 
Leipzig 1898., 4.) 

“Opširnije J. ANDRASSY, Međunarodno pravo, 61; A. BAČIĆ, n. dj., 129. 

2% V.Đ. DEGAN, n. dj., 28. 

2 Članak 1. u izvorniku glasi: “The state as person should possess the following qualificati- 
ons: a) a permanent population, b) a defined territory, c) government, d) capacity to enter into 
relations with the other states? (http://www.cfr.org/sovereignty/montevideo-convention-rights- 
duties-states/p15897, 21. srpnja 2011.) 

% E RATZEL, Politische Geographie oder die Geographie der Staaten, des Verkehrs und des 
Krieges, 2. Ausg., Miinchen - Berlin 1903. Nav. prema: R. KJELLEN, n. dj. 23. 

ko desetljeća potom isticao: “U nauci o državi prevlađuje mišljenje da osnovni 
njen pojam pretpostavlja ovo troje: zemlju, narod i vlast?" Ipak su se poslije u 
doktrini pojavila mišljenja kako navedena tri mjerila treba precizirati na način 
da se za vladu zahtijeva neovisnost o drugoj državi (što bi značilo približavanje 
pojmu suverenosti), dok bi četvrta pretpostavka (sposobnost općenja s drugim 
državama) značila još i sposobnost vladanja po odredbama međunarodnoga 
prava odnosno sposobnost pridržavanja normi međunarodnog prava.“ No te 
su dopune ostale sporne i na teorijskoj, a još više na praktičnoj razini. 


Kako bi se moglo pouzdanije suditi o tome je li NDH bila država ili nije, 
uputno je makar sažeto objasniti stajališta ustavnopravne i međunarodno- 
pravne doktrine te diplomatske prakse o svakom od spomenutih elemenata 
koje je definirala Konvencija iz Montevidea. 


a) Stalno pučanstvo 

Država nije samo politički pojam, nego i društvena zajednica i organizira- 
ni sustav vlasti. Zato se ne može govoriti o državi ako je određeno područje ne- 
nastanjeno odnosno nema stalnog pučanstva (npr. Antarktika). Nije potreb- 
no da se stanovništvo u narodnosnom smislu razlikuje od stanovništva druge 
države: žitelji Švicarske ili Lihtenštajna u narodnosnom su (kao i u jezičnom, 
kulturnom, vjerskom itd.) smislu istovjetni žiteljima susjednih država, između 
Austrijanaca i Nijemaca ne postoje narodnosne razlike, a u čitavom nizu drža- 
va narodnosna je osnovica jednaka — arapska. Ne traži se ni da jedna etnička 
skupina (“matični narod") ima izrazitu većinu na području na kojem nastaje 
država (slučaj Izraela).*“ Pitanje efektivnog nastanka države, pa i raspravu o 
(ne)legalnosti tog čina, treba odvojiti od pitanja legitimnosti: nije potrebno da 
većina stanovništva odobrava postojanje države i režima koji njom upravlja.“ 
Nije nužno ni to da stanovništvo kroz povijest teži nastanku države, jer ima i 
država koje su “bile nastale pukom historijskom slučajnošću, poput Luksem- 


> 


burga, Jordana, Afganistana, Monaka, Lihtenštajna ili Singapura"** Jedino što 


3" M. LANOVIĆ, n. dj., 155. 

** Opširnije J. ANDRASSY, Međunarodno pravo, 61. 

# Isto. Usp. V. Đ. DEGAN, n. dj., 39. 

% Židovi, na primjer, nisu bili izrazita većina na području na kojem je nastala Država Izrael. 
Na sastanku održanom 31. kolovoza 1947. Specijalni komitet OUN-a za Palestinu (UNSCOP) 
preporučio je stvaranje neovisne židovske i neovisne arapske države na području Palestine. Ži- 
dovska država imat će 498 000 Židova i 407 000 Arapa, dok će arapska imati 725 000 Arapa i 
10 000 Židova. Grad Jeruzalem, koji bi imao malu arapsku većinu, bit će podijeljen. (Milovan 
BALETIĆ, Ispunjenje zavjeta ili Povratak Židova u zemlju Izraelovu. Povijest stvaranja novovjeke 
države Židova - Izraela, Zagreb 1982., 322. Opširnije Giinther WEISS, “Die Entstehung des 
Staates Israel" Zeitschrift filr auslćindisches offentliches Recht und Volkerrecht /dalje: ZA- 
ORV/, Nr. 1/1950., 146.-172., Nr. 4/1950., 786.-808.) 

#5 Primjerice, na činjenicu postojanja Južnoafričke Republike kao države u doba aparthejda 
ništa ne utječe ako većina pučanstva nije odobravala postojanje ni države niti režima. Isto vrijedi 
npr. i kod raspadnutih višenacionalnih država, koje su očito izgubile legitimitet prije faktičnog 
raspada, ako su ga ikad imale. 

%* V.Đ. DEGAN, n. dj., 27. 

je relevantno jest postojanje pravnog odnosa između fizičkih osoba i države," 
pri čemu treba imati na umu činjenicu da ne čine samo ljudi državu, nego i 
država konstituira državno pripadništvo.? 


b) Područje (teritorij) 

U moderno doba više praktično nisu mogući slučajevi da država nastane 
originarnim načinom, na području koje ne pripada nikomu (terra nullius), kao 
što su nekad nastale Liberija (1822.) odnosno Transvaal i Orange (1836.).*? Da- 
nas takva područja ne postoje, pa države nastaju isključivo derivativnim putem, 
tj. u odnosu na nekog državnopravnog prednika. I teorija i praksa poznaju ra- 
zličite načine derivativnog nastanka, ali sve države nastaju na nekom područ- 
ju. Istodobno brojni primjeri pokazuju da države ne prestaju postojati time što 
kraće ili dulje vrijeme ne nadziru dijelove teritorija koji im pripada ili koji sma- 
traju svojim: nije Italija prestala biti državom zbog toga što je Jugoslavija 1945. 
okupirala dijelove njezina dotadašnjega državnog teritorija (Istra, Zadar i dr.), 
niti je Narodna Republika Kina izgubila svojstvo države uslijed toga što nema 
efektivni nadzor nad Republikom Kinom (Tajvanom) odnosno obratno. Može 
se i u novije vrijeme pronaći mnoštvo sličnih situacija: od Sirije i izraelske oku- 
pacije Golanske visoravni, preko Cipra do Republike Hrvatske (koja do “Bljeska? 
i “Oluje? 1995. odnosno do mirne reintegracije Podunavlja 1997. nije nadzirala 
znatan dio svog teritorija). Države također ne prestaju postojati ako od dijelova 
njihova teritorija nastane nova država (Belgija - Nizozemska, Turska — Srbija, 
Turska — Bugarska, Turska — Crna Gora, Velika Britanija - Republika Irska, Uje- 
dinjena Arapska Republika — Sirija, Pakistan - Bangladeš, Portugal — Gvineja- 
Bisau, Srbija - Kosovo, Sudan — Južni Sudan itd.). 

Napokon, međunarodno pravo ne traži da sve granice budu potpuno utvr- 
đene: udžbenički primjer postojanja države s granicama koje nisu konačno 
utvrđene predstavlja slučaj Belgije do 1839. ili u XX. stoljeću Izraela.“ Ni dru- 
ga Jugoslavija nije imala definirane granice do rješenja pitanja Slobodnog te- 
ritorija Trsta odnosno do “Ugovora o rješavanju nekih graničnih pitanja" koji 
je 1975. s Italijom sklopila u Osimu, ali to ne znači da 1945.-1954. odnosno 
1945.-1975. ili 1977. (kad su Osimski sporazumi stupili na snagu) nije bila 
država. Štoviše, tijekom posljednjih stoljeća malo je europskih država sačuvalo 
nepromijenjene granice, ali to ni u jednom slučaju nije samo po sebi značilo 
nestanak država.“ Republika Hrvatska i Republika Slovenija kao samostalne 
države postoje više od dva desetljeća, ali ni danas nemaju u cijelosti uređenu 
međusobnu granicu. 


? Tako D. RUDOLE, V. BARIĆ PUNDA, n. dj., 6. 

* Usp. D. BLUMENWITZ, Okupacija in revolucija v Sloveniji (1941-1946). Mednarodnoprav- 
na študija, Celovec 2005., 48. 

?% J. ANDRASSY, Međunarodno pravo, 63.; V. Đ. DEGAN, n. dj., 29. 

% J. ANDRASSY, Međunarodno pravo, 63. 

41_Carl BILFINGER, “Uber die Anderung territorialer Grenzen als Kriegsfolge" ZAORV, Nr. 
2, Heidelberg 1955., 207.-226. 

c) Organizacija vlasti 


Prema Lanoviću, uoči Drugoga svjetskog rata i nakon njegova početka 
prevladavajuće je bilo shvaćanje da je pojam vlasti u tom smislu podudaran 
s pojmom “pravne vlasti“ dakle “trajne vlasti koja obično i uspješnije negoli 
ikoja druga regulira životne odnose svojih podanika"“* Prema tome, to nije 
sasvim kratkotrajna, privremena i sporadična vlast kakvu može trenutačno 
nametnuti i drugi subjekt, niti je vlast nižih upravnih (crkvenih ili svjetovnih) 
tijela koju državna vlast može anulirati, a nije ni vlast koja bi regulirala samo 
pojedine segmente društvenog života.“ 

No, mnogi stručnjaci koji se pozivaju na kriterije koje je postavila Kon- 
vencija iz Montevidea pojam vlasti izjednačuju s pojmom “suverene vlasti? ili 
“suverenosti"“* Nije posve jasno zašto je tako, budući da Konvencija u čl. 1. 
vrlo precizno govori o organizaciji vlasti odnosno vladi (government), a ne o 
suverenosti (sovereignty). Suverenost je i inače prijeporan pojam, koji se po- 
javio razmjerno kasno, a njegovo značenje i sadržaj tijekom pravne povijesti 
mijenjali su se i koristili na različite načine.“ Zato se za postojanje države ne 
zahtijeva da je organizacija njezine vlasti apsolutno neovisna o drugim drža- 
vama ili o drugim subjektima međunarodnog prava.“ Odnosi ovisnosti među 
državama poprimaju različite oblike, pa međunarodno pravo poznaje nesa- 
moupravna područja, područja pod mandatom ili skrbništvom, protektorate 
i vazalne države, koji su također posebni subjekti međunarodnog prava, a ne 
dijelovi druge države.“ Primjerice, Kongo je smatran neovisnom i suverenom 
državom u vrijeme kad je stvarno bio belgijska kolonija, pa čak i prije nego što 
je formalno dobio status kolonije; Indija je bila u sastavu Britanskog Carstva, 
a postala je članicom i Društva naroda i OUN-a; Filipini su kao ravnopravna 
članica sudjelovali na osnivačkoj konferenciji OUN-a u San Franciscu, iako 
su kao neovisna država proglašeni tek 4. srpnja 1946., a još su dugo bili pod 
odlučujućim utjecajem SAD-a.“ Položaj koji je Finska tijekom XIX. stoljeća 
imala prema Rusiji, pa i nakon carskoga manifesta iz veljače 1899. o dono- 
šenju i promulgaciji zakona, koji se odnosio i na Finsku, nije ukinuo finsku 


#* M. LANOVIĆ, n. dj., 94., 159.-160. 

4 Isto. 

“* Tako npr. D. RUDOLE V. BARIĆ PUNDA, n. dj., 7. Jednako čini i V. Đ. DEGAN, 1. dj., 70. 

€ J. ANDRASSY, Kritički pogledi na teoriju o narodnoj suverenosti, Zagreb 1927., 51.-56. i dr; 
ISTI, “La souverenitć et la Societć des Nations", Recueil des Cours 1937, t. 61, 751.-757.; Dragan 
MEDVEDOVIĆ, Nastanak sovjetske federacije. Državnopravna studija, Zagreb 1980., 16. i dr. 

** “Ihe mere fact of dependence, however, does not prevent a state from being regarded as 
a state in international law as a separate and distinct sovereignty, capable of enjoying the rights 
and incurring the obligations incident to that condition“ (H. W. HALLECK, n. dj., 65.) 

“Opširnije J. ANDRASSY, Međunarodno pravo, 97.-123. 


4 3. ANDRASSY, B. BAKOTIĆ, B. VUKAS, Međunarodno pravo 1, 55. 

državnost itd.* Ni strano nominalno vrhovništvo ne dokida samo po sebi 
svojstvo države.“ 


U suvremeno doba potpuna suverenost u kategorijama poznatim iz ranijih 
stoljeća teško se može i zahtijevati. Državama poraženima u Prvome svjet- 
skom ratu nametnuta su brojna ograničenja, prisiljene su plaćati reparacije, 
dijelovi njihova teritorija pripojeni su drugim državama ili su stavljeni pod 
protektorate inozemnih sila, a istodobno im je uskraćeno pravo na slobodno 
naoružavanje ili izgradnju oružanih snaga. No one time nisu prestale biti dr- 
žave, baš kao ni one zemlje koje su bile podvrgnute arbitražama velesila ili su 
vlastitu suverenost ograničile pristupajući raznim savezima. Nisu prestale biti 
državama ni one zemlje koje su u vlastite ustave ugradile odredbu po kojoj 
su spremne odreći se dijela suverenosti radi ostvarenja određenih ciljeva," a 
svojstvo države nisu izgubile npr. ni saveznice SSSR-a koje su trpjele znatna 
ograničenja vrhovništva i na vanjskome i na unutarnjem planu. Jednaki razvi- 
tak možemo pratiti iu XXI. stoljeću: iako inozemni čimbenik u njima bitno ili 
čak presudno oblikuje političku vlast, pravosuđe i gospodarski život, svojstva 
države nisu izgubili ni Irak, ni Afganistan niti BiH, a nastanak države Make- 
donije nije onemogućen uslijed toga što joj susjedna zemlja, Grčka, faktično 
propisuje čak i naziv i izgled temeljnih državnih simbola, uspijevajući to svoje 
stajalište nametnuti i međunarodnoj zajednici. 


d) Sposobnost vladanja po odredbama međunarodnog prava 


To svojstvo, koje neki autori smatraju dopunskom pretpostavkom postoja- 
nja države,“ nipošto ne znači i nastanak sukladan ranijemu pravnom poretku 
niti bezuvjetno poštivanje normi međunarodnog prava. Države mogu nastati 
i nasilnim putem, a činjenica da su neke zbog kršenja normi međunarodnog 
prava podvrgnute sankcijama ili eventualno isključene iz međunarodnih orga- 
nizacija (slučaj Italije, Južnoafričke Republike, Rodezije i sl.) ne utječe na njihovo 
postojanje. Primjer SSSR-a, Njemačke, Japana i drugih država pokazuje da ni 


* Usp. Bernhard GETZ, Das staatsrechtliche Verhdiltniss zwischen Finnland und Russland, 
Leipzig 1900. O rusko-finskoj uniji vidi Johan R. DANIELSON, Finlands Union with the Russian 
Empire, Borga 1891. 

5% Kao ilustraciju za tu tvrdnju von Martens je spominjao primjerice Dubrovačku Republiku 
i Kneževinu Monako, koje nisu izgubile svojstvo države iako su se nalazile pod zaštitom Oto- 
manskog Carstva odnosno francuskoga kralja (Georg Friedrich von MARTENS, The Law of 
Nations: Being the Science of International Law, Covenants, Power etc. Founded upon the Treaties 
and Customs of Modern Nations in Europe, 4th Ed., London 1829., 24.) 

*"" Primjerice, francuski ustav iz 1946. dopušta “pod uvjetom reciprociteta" ograničenje fran- 
cuske suverenosti “koje bi bilo nužno za organizaciju i obranu mira"; talijanski ustav iz 1947. ta- 
kođer dopušta ograničenje suverenosti “koje bi bilo nužno za sistem kojemu je svrha osiguranje 
mira i pravde među državama“. Najsnažnije ograničenje suverenosti predviđao je njemački ustav 
(“Temeljni zakon“) iz 1949. godine. (A. BACIC, n. dj., 183.-184.) 

"Vrlo je logičan zaključak koji iznosi J. CRAWFORD, The Creation of States in International 
Law, Oxford 1979., 47., da to ne može biti kriterij postojanja, nego tek posljedica postojanja dr- 
žave: država najprije mora postojati da bi se mogla (ne) vladati po odredbama međunarodnog 
prava. (V. Đ. DEGAN, n. dj., 34.) 


3 J. ANDRASSY, Međunarodno pravo, 61., 63.-64. 

članstvo u međunarodnim organizacijama nije pretpostavka niti nužni atribut 
postojanja države. I obratno, činjenica da su neke zemlje članice međunarodnih 
organizacija (npr. sovjetske republike Ukrajina i Bjelorusija) ne znači da su sa- 
mim time postojale kao države. 

Ni narav režima koji je državu uspostavio ili njome upravlja ne utječe 
na postojanje države. Međunarodni sud, kao stalno tijelo OUN-a, ocijenio 
je 1986. u predmetu Nikaragva sljedeće: “... Pristajanje neke države uz neku 
posebnu političku doktrinu nije kršenje običajnog međunarodnog prava; kad 
bi se zaključilo drukčije, to bi učinilo besmislenim temeljno načelo državne 
suverenosti na kojem počiva čitavo međunarodno pravo, kao i slobodu svake 
države da izabere svoj politički, društveni i kulturni sustav“ 


e) Međunarodno priznanje 


U pogledu međunarodnoga priznanja, i u doktrini i u praksi oduvijek pre- 
vladava stajalište da je riječ o političkom činu koji ima deklaratorni karakter: 
iz političkih razloga jedna država priznaje državu koja već postoji, a na tome 
efektivnom postojanju ništa ne mijenja eventualna uskrata priznanja. I države 
koje nastaju odcjepljenjem postale su državama onda kad efektivno nastanu, 
pa se ne traži ni pristanak niti priznanje zainteresirane (ranije) države.“ Kon- 
vencija iz Montevidea u svom je čl. 3. izrijekom propisala da postojanje države 
ne ovisi ni o kakvome priznanju, pa država ima pravo braniti svoju cjelovitost i 
neovisnost te osigurati svoj opstanak i napredak organizirajući se kako najbo- 
lje zna." Institut za međunarodno pravo usvojio je 23. travnja 1936. rezoluciju 
pod nazivom “Priznanje novih država i novih vlada", u kojoj se precizira da je 
priznanje neke države slobodan akt kojim jedna ili više država priznaje odre- 
đenu državu. Ono ima deklaratorni učinak i ne ovisi o tome je li tu državu 
priznala koja druga.?7 


Unatoč odredbi čl. 6. Konvencije iz Montevidea da je priznanje bezuvjetno 
i neopozivo,* povijest poznaje slučajeve u kojima je i to pravilo prekršeno. 


€ Nav. prema: V. Đ. DEGAN, n. dj., 42.-43. 

5 Tako su, uostalom, kaže Gardner, priznate i Sjedinjene Američke Države (D. GARDNER, 
n. dj., 44.45.) 

5 U izvorniku: “(1) The political existence of the state is independent of recognition by the 
other states. Even before recognition the state has the right to defend its integrity and indepen- 
dence, to provide for its conservation and prosperity, and consequently to organize itself as it 
sees fit, to legislate upon its interests, administer its services, and to define the jurisdiction and 
competence of its courts. (2) The exercise of these rights has no other limitation than the exer- 
cise of the rights of other states according to international law (http://www.cfr.org/sovereignty/ 
montevideo-convention-rights-duties-states/p15897, 21. srpnja 2011.) 

""_J. ANDRASSY, Međunarodno pravo, 66. Usp. V. Đ. DEGAN, n. dj., 56. 

5 U izvorniku: “The recognition of a state merely signifies that the state which recognizes it 
accepts the personality of the other with all the rights and duties determined by international 
law. Recognition is unconditional and irrevocable? (http://www.cfr.org/sovereignty/montevi- 
deo-convention-rights-duties-states/p15897, 21. srpnja 2011.) Institut za međunarodno pravo 
u svojoj rezoluciji iz 1936. naveo je: “Ako je pri svojem priznanju neka država preuzela neku 
obvezu, neizvršenje te obveze nema za učinak poništenje priznanja niti ovlašćuje na njegovo 
povlačenje, ali povlači posljedice zbog kršenja međunarodne obveze" (V. Đ. DEGAN, n. dj., 63.) 

Berlinski kongres 1878. je primjerice odredio jasne uvjete za priznanje Ru- 
munjske, Srbije i Crne Gore,* a Društvo naroda i OUN postavili su razmjerno 
precizne kriterije za primitak država u svoje članstvo. Članice Europske zajed- 
nice priznale su Republiku Hrvatsku 1991./92. uz uvjet da ona prihvati mirov- 
ni plan Cyrusa Vancea, a SAD je svoje priznanje Hrvatske uvjetovao prethod- 
nim hrvatskim priznanjem Bosne i Hercegovine." S druge strane, neovisnu 
slovačku državu priznao je veliki broj država, među kojima i neke neutralne 
i neke velesile." No u promijenjenim okolnostima Velika Britanija i SSSR su 
prekršili međunarodno pravo i u srpnju 1941. izjavili da ponovno priznaju 
čehoslovačku vladu, uspostavljajući tako fikciju o neprekinutom postojanju 
Čehoslovačke Republike. 

Na koncu, zanimljivo je teorijsko, pa i praktično pitanje znači li pristu- 
panje države nekom multilateralnom međunarodnom ugovoru ili sudjelova- 
nje njezinih predstavnika na službenim multilateralnim sastancima odnosno 
pristupanje međunarodnim organizacijama ujedno i automatski priznanje de 
iure. Budući da iz tog sudjelovanja odnosno pristupa redovito proizlaze uzaja- 
mne pravne obveze, nemali broj autora zastupa shvaćanje da se smije govoriti 
o neizravnom de iure priznanju.“ To bi se shvaćanje moglo prihvatiti, osim 
u onim slučajevima kad pojedine zemlje članice tih organizacija izrijekom 
uskrate priznanje takvoj državi, ili kad na svoje sudjelovanje u međunarodnoj 
organizaciji ili multilateralnom sastanku stave izričitu rezervu da ono ne im- 
plicira priznanje državnosti svih članica ili sudionika. 


"Usp. Ferdo ČULINOVIĆ, Državnopravna historija jugoslavenskih zemalja XIX. i XX. vije- 
ka. Druga knjiga: Srbija - Crna Gora - Makedonija - Jugoslavija 1918.-1945., drugo, temeljito 
prerađeno izdanje, Zagreb 1959., 36. 

% Mario NOBILO, Hrvatski feniks. Diplomatski procesi iza zatvorenih vrata 1990-1997, Za- 
greb 2000., 155.-158., 201.-202. 

"Slovačku su priznale sljedeće države: Njemačka (16. ožujka 1939.), Sveta Stolica (25. ožujka 
1939.), Italija (11. travnja 1939.), Švicarska (19. travnja 1939.), Španjolska (25. travnja 1939.), 
Velika Britanija (4. svibnja 1939.), Liberija (12. svibnja 1939.), Ekvador (17. svibnja 1939.), 
Kostarika (24. svibnja 1939.), Japan (1. lipnja 1939.), Jugoslavija (8. lipnja 1939.), Francuska 
(14. srpnja 1939.), Belgija (14. srpnja 1939.), Švedska (26. srpnja 1939.), Rumunjska (18. srpnja 
1939.), Litva (11. rujna 1939.), SSSR (16. rujna 1939.), Estonija (11. travnja 1940.), Latvija (13. 
travnja 1940.), Nizozemska (22. travnja 1940.), Kina (1. srpnja 1940.), Finska (25. srpnja 1940.), 
Danska (8. kolovoza 1940.), Tajland (8. svibnja 1943.), Burma (3. svibnja 1943.). Slovačka i NDH 
uzajamno se priznaju od 15. travnja 1941. godine. Usp. Milan S. DURICA, Dejiny Slovenska 
a Slovćikov, Bratislava 1996., passim. 

# Usp. Helmut ALEXY, “Die Beteiligung an multilateralen Konferenzen, Vertrigen und in- 
ternationalen Organisationen als Frage der indirekten Annerkennung der Staaten' ZAORV, Nr. 
3/1966., 495.-601.; vidi TABOUILLET, “Zur Frage der Anerkennung von Mandschukuo", ZA- 
ORV, Nr. 5/1935., 138.-148. 

# U skladu s takvim shvaćanjem ne bi se moglo tumačiti npr. da su arapske zemlje koje izri- 
jekom ne priznaju Državu Izrael dale prešutno priznanje time što zajedno s Izraelom sudjeluju 
u radu Opće skupštine OUN-a. Također, činjenica da je SR Jugoslavija nakon 8. listopada 1991. 
sudjelovala na međunarodnim konferencijama zajedno s Republikom Hrvatskom nije značila 
da je SRJ de iure priznala Hrvatsku, jer je ona državnost Hrvatske osporavala i priječila, pa ju je 
tek naknadno priznala. 

NDH kao država u smislu međunarodnog prava 


Prethodna izlaganja pokazuju da je međunarodno javno pravo (ako se 
uopće prihvati danas prevladavajuće shvaćanje da je riječ doista o grani prava) 
i u suvremeno doba tijesno povezano s političkim interesima, pa je samim 
time ograničena i upotrebljivost međunarodnopravnih kriterija kako pri ocje- 
ni sudbine Kraljevine Jugoslavije, tako i pri prosudbi nastanka NDH. Naime, 
da bi NDH mogla nastati, najmanje na njezinu području moralo je prestati po- 
stojanje Kraljevine Jugoslavije, jer na istome području ne mogu postojati dvije 
države. Međutim, opseg ovog članka ne dopušta raspravu o pravnim dosezima 
sloma Jugoslavije i “Odredaba o izvršenju primirja između Njemačke i jugosla- 
venske oružane sile", a ne omogućuje ni potanju elaboraciju stajališta jugosla- 
venske izbjegličke vlade, koja je - ponajprije uz pomoć Velike Britanije — na- 
stojala održati fikciju da jugoslavenska država postoji iako ne djeluje nijedan 
od segmenata njezine organizirane vlasti. Nije moguće ovdje potanje obraditi 
ni eventualne pravne posljedice koje je s vremenom dobivalo organiziranje 
partizanskog pokreta pod vodstvom Komunističke partije Jugoslavije, iako su 
sva ta pitanja pravnopolitički i historiografski iznimno zanimljiva i važna. 

Zbog ograničenog opsega ispušten je i osvrt na suprotstavljene argumente 
koje su o tim temama iznosili povjesničari i pravnici. To je također samo po 
sebi zanimljiva tema jer pokazuje, prvo, da kod pristaša shvaćanja kako NDH 
nije nastala kao država neobično često postoji naglašena tendencija da se pre- 
šuti postojanje drugačijih mišljenja i argumenata, i drugo, da te autore odlikuje 
to da svoja gledišta s vremenom prilagođavaju te otupljuju poglavito ideološ- 
ku oštricu koja je do raspada komunističke Jugoslavije počesto bila okosni- 
ca njihove argumentacije. No možda bi najzanimljivije bilo pokazati da se i 
u najnovije doba pravnici, pa i povjesničari koji pišu o toj problematici, služe 
vrlo oskudnom literaturom i pritom pokazuju više nego problematičan odnos 
prema historiografskim dostignućima i činjenicama na kojima temelje svoje 
zaključke, čime u pitanje dovode vlastiti znanstveni dignitet, pa i uvjerljivost 
svojih ocjena.“ Zbog toga je metodološki najprihvatljivije analizirati nastanak 
NDH te sažeto u svjetlu međunarodnoga prava i diplomatske historije ocije- 


% Tako primjerice Degan piše da je SSSR do svibnja 1941. priznavao Čehoslovačku, da je 
NDH ostala bez pristupa otvorenome moru, da su rat Velikoj Britaniji i SAD-u u prosincu 1941. 
od saveznika Osovine navijestile tek Slovačka i NDH, da se NDH - za razliku od Titova parti- 
zanskog pokreta - odrekla dijelova nacionalnog teritorija, dok npr. prešućuje da je Slovačku bila 
priznala i Kraljevina Jugoslavija, a ne zna da je NDH uspostavila diplomatske odnose s Japanom 
itd. (V. Đ. DEGAN, n. dj., 164.-166., 179. i dr.) Engelsfeld pak griješi kad misli da je nakon Rim- 
skih ugovora Italiji pripala srednja Dalmacija “do Omiša", da su NDH i Vatikan “izmijenili stalne 
diplomatske delegacije" da je “u Zurichu (...) otvoren hrvatski konzulat, a u Zagrebu svojevrsno 
[švicarsko] trgovačko predstavništvo? i sl. (N. ENGELSFELD, n. dj., 407.-408.) Njemački struč- 
njak za međunarodno pravo Dietrich Blumenwitz svoje zaključke temelji na ocjeni da NDH nije 
imala utvrđene granice “zbog talijanskog otpora" kao i na tvrdnjama da su NDH priznale samo 
“sile Osovine“, da je jugoslavenska izbjeglička vlada zadržala efektivnu vlast na području NDH 
i sl. (D. BLUMENWITZ, n. dj., 46.-53.) Naravno, nijedna od ovih i sličnih tvrdnji ne može se 
dokazati, a zanimljivo je da autori u pravilu čak ni ne nude dokaze. 


681 


TOMISLAV JONJIĆ. Pitanje državnosti Nezavisne Države Hrvatske ČSP, br. 3., 667.-698. (2011) 


niti argumente pro et contra koje su u odnosu na njezinu državnost tijekom 
posljednjih sedam desetljeća istaknuli povjesničari i pravnici, a potom ukratko 
elaborirati eventualne nove argumente. 


a) Opći prigovori: međunarodno pravo ili tek politika? 


Državnosti NDH tijekom desetljeća upućivano je nekoliko prigovora.? Kla- 
sičan prigovor, istaknut još u vrijeme njezina postojanja, svodio se na to da je ona 
nastala suprotno mirovnim ugovorima nakon Prvoga svjetskog rata, a napose 
to da je nastala u sklopu napada Osovine na Kraljevinu Jugoslaviju, kojom pri- 
godom su povrijeđeni Briand-Kelloggov pakt“ i Stimsonova doktrina, nazvana 
po američkom državnom tajniku Henryju L. Stimsonu, koji je 7. siječnja 1932., 
ciljajući na japansku politiku prema Kini i Mandžuriji, poslao Japanu i Kini notu 
u kojoj se priopćava da SAD ne može priznati niti prihvatiti stanje ili ugovore 
koji su postignuti suprotno Briand-Kelloggovu paktu." Malo kasnije, 11. ožujka 
1932., skupština Društva naroda donijela je u odsutnosti predstavnika Japana i 
Kine rezoluciju kojom poziva članove Društva da ne priznaju stanje, ugovor ili 
sporazum koji bi bio protivan Povelji Društva ili Pariškomu (Briand-Kelloggo- 
vu) paktu.“ 


€ Pritom se ne misli na prigovore problematične ozbiljnosti, poput onoga da je NDH nasta- 
la “protiv interesa (...) drugih naroda Jugoslavije" (Veljko MRATOVIĆ, Nikola FILIPOVIĆ, 
Smiljko SOKOL, Ustavno pravo i političke institucije (SFRJ i komparativno), Zagreb 1981., 113). 
Nije naime jasno kakve veze s državnošću NDH imaju “interesi drugih naroda Jugoslavije" Ne 
zaslužuje pozornost ni tvrdnja da “odluke organa vlasti [NDH] nisu imale legitimitet, jer nisu 
predstavljale izraz volje naroda" (N. ENGELSFELD, m. dj., 408.). Jer, bilo bi zanimljivo znati 
kojim je postupkom autorica ustanovila da su npr. odluke sovjetskih ili jugoslavenskih vlasti bile 
“izraz volje naroda" i kakve to veze ima s postojanjem SSSR-a i FNRJ. 


% Riječ je o paktu koji su 27. kolovoza 1928. potpisali francuski ministar vanjskih poslova 
Aristide Briand i američki državni tajnik George Kellog. Njime je osuđen rat kao sredstvo rje- 
šavanja međunarodnih sporova, no pakt nije predviđao nikakve sankcije protiv agresora, niti je 
nametao kakve obveze glede razoružanja. Njegova ključna svrha bilo je očuvanje poretka usta- 
novljenog Versajskim mirom. Pristupile su mu 63 države, među kojima i Kraljevina SHS. (Vuk 
VINAVER, Jugoslavija i Francuska između dva svetska rata (Da li je Jugoslavija bila francuski 
“satelit"), Beograd 1985., 141. i d.) Tekst ugovora vidi na: http://www.jura,uni-muenchen.de/ 
fakultaet/lehrstuehle/satzger/materialien/kellogg1928e.pdf, 7. kolovoza 2011. 

7. Nota je sadržavala sljedeće upozorenje: “In view of the present situation and of its own 
rights and obligations teherin, the American Government deems it to be its duty to notify both 
the Imperial J apane se Government and the Government of the Chinese Republic that it cannot 
admit the legality of any situation de facto nor does it intend to recognize any treaty or agree- 
ment entered into between those Governments, or agents thereof, which may impair the treaty 
rights of the United States or its citizens in China, including those which relate to the soverei- 
gnty, the independence, or the territorial and administrative integrity of the Republic of China 
or to the international policy relative to China, commonly known as the Open Door Policy, and 
that it does not intend to recognize any situation, treaty, or agreement which may be brought 
about by means contrary to the covenants and obligations of the Pact of Paris of August 27, 
1928... (Usp. Arnold McNAIR, “The Stimson doctrine of non-recognition. A Note on its Legal 
Aspects" British Yearbook of International Law, 14/1933, No. 65, 65.-74.; David TURNS, “Ihe 
Stimson Doctrine of Non-Recognition. Its Historical Genesis and Influence on Contemporary 
International Law", Chinese Journal of International Law, 2003, 105.-143., http://chinesejil.oxfor- 
djournals.org/content/2/1/105.full.pdf, 7. kolovoza 2011.) 


€ A, McNAIR, 1. dj., 65. 

Ako bi se te tvrdnje, koje se ponavljaju do najnovijeg doba,“ i mogle bra- 
niti, to s predmetom spora nema bitne veze jer su one potpuno nevažne za 
ocjenu o tome je li NDH bila država ili ne. To je, kao što smo vidjeli, pitanje či- 
njenica, a ne prava. Čitav politički razvitak 1918.—1941. pokazuje da je hrvatski 
narod bio među onima koji su bili nezadovoljni versajskim poretkom. Dokle je 
to nezadovoljstvo sezalo, pred jugoslavenskim je sudom početkom 1933. ocije- 
nio optuženi dr. Vladko Maček, predsjednik tada zabranjene Hrvatske seljačke 
stranke. Maček nije ni najmanje dvojio oko toga da “težnje hrvatskog naroda 
idu za podpunim odcjepljenjem', dok je njegovo političko djelovanje upravlje- 
no prema tome da se te težnje ograniče time što će ih se bar dijelom zadovoljiti 
preuređenjem Kraljevine Jugoslavije. Tu ocjenu političara koji se zapravo na- 
lazio na čelu jednoga narodnog pokreta, a ne tek političke stranke, i koji bez 
ikakve sumnje nije bio radikalni hrvatski nacionalist i protivnik Jugoslavije, 
potvrdio je i zagrebački nadbiskup Stepinac u listopadu 1946., također pred ju- 
goslavenskim sudom, rekavši kako se hrvatski narod plebiscitarno izjasnio za 
hrvatsku državu.“ Brojni izvori i svjedočenja suvremenika najrazličitijih ide- 
ološko-političkih uvjerenja potvrđuju utemeljenost tih ocjena, pa nije u krivu 
bio publicist don Živko Kustić, inače poznat po čestim i oštrim osudama ustaš- 
kog režima, kad je napisao: “Oduševljenje koje je uslijedilo nakon proglašenja 
suverene hrvatske države, na onaj Veliki četvrtak 10. travnja 1941., bilo je tako 
iskreno i tako sveobuhvatno da se s pravom može tvrditi kako je velika većina 
stanovništva na hrvatskom području prihvatila novu državu kao ostvarenje 
svoje političke volje. Onoga travnja nije proveden formalni referendum, ali, 
da ga je bilo moguće provesti, rezultati bi se jedva razlikovali od referenduma 
kojim se je u ovo doba hrvatski narod izjasnio za nezavisnost sadašnje svoje 
države. Nevolja je bila u tome što borci za hrvatsku nezavisnost nisu imali 
mnogo birati, a državna nezavisnost, osobito u ratnim prilikama, ne postiže se 
bez jakih saveznika.'? 


No i kad te ocjene o raspoloženju većine hrvatskog naroda ne bi bile točne 
(a mogle bi se navesti stotine sličnih svjedočenja!), ni uobičajena teza da su 
Njemačka i Italija imale presudnu ulogu u nastanku NDH?" ne bi sama po sebi 
ni na koji način mogla dovesti u pitanje njezinu državnost, kao što je još 1946. 
istaknuo Ivo Politeo.* 


% V.Đ. DEGAN, n. dj., 160. 

7 Vođa govori. Ličnost, izjave, govori i politički rad vođe Hrvata Dra. Vladka Mačka, sabrao i 
uredio Mirko Glojnarić, Zagreb 1936., 178., 192. 

7. “Govor nadbiskupa Alojzija Stepinca pred “Vrhovnim sudom NR Hrvatske; u Zagrebu, 3. 
listopada 1946. 34. 

72 Ž. KUSTIĆ, “Iskreno oduševljenje na Veliki četvrtak 10. travnja 19412, Panorama, br. 102, 
Zagreb, 10. travnja 1996. 

73. E ČULINOVIĆ, Državnopravni razvitak Jugoslavije, Zagreb 1981., 210. 

7 Kad je javni tužitelj Jakov Blažević u završnoj riječi na suđenju Lisaku, Šaliću, Stepincu i 
dr. u listopadu 1946. ustvrdio da NDH nije bila država jer nije bila neovisna, jer je njezin režim 
bio “krvav? i jer je nastala uz pomoć drugih sila, Stepinčev mu je branitelj I. Politeo uzvratio da 
nijedan od tih argumenata ne može poslužiti kao dokaz pri donošenju zaključka s kojim se on 
inače slaže. Jer, odgovorio je Politeo: “... Mi čitamo dnevice u našim novinama, da to svojstvo 

Da nikakvi mirovni ugovori ne mogu spriječiti nastanak države i da narod- 
na volja ima i stvarnu i pravnu prednost pred državnopravnim aktima, napose 
onima kojima se može osporiti i legalitet i legitimitet, još 1944. upozorio je 
T. Drezga, sveučilišni profesor međunarodnog prava i namještenik Ministar- 
stva vanjskih poslova NDH.?* On je istaknuo kako je prevladavajuće shvaćanje 
znanosti da ni Briand-Kellogov pakt niti Stimsonova doktrina ne spadaju u 
kogentno (prisilno) međunarodno pravo i da su te standarde još prije rata pre- 
kršile zemlje koje su se na njih pozivale (uključujući i SAD), priznajući npr. ta- 
lijansko priključenje Abesinije.* No kao što je možebitna nesukladnost posto- 
jećemu pravnom poretku za nastanak države nebitna,“ Drezga napominje ono 
što je važnije: da Briand-Kellogov pakt i Stimsonova doktrina, kad bi i spadali 
u univerzalno i kogentno pravo, ništa ne govore o nastanku državnopravnih 
promjena, nego o njihovu priznanju.“ A kako priznanje ima deklaratoran, a 
ne konstitutivan učinak, rasprava o njemu irelevantna je s gledišta efektivnog 
nastanka države. Inače, vrijedi dometnuti kako je kasniji politički razvitak po- 
kazao da je Briand-Kelloggov pakt “ostao bez praktične vrijednosti zbog riva- 
liteta velikih sila"? a jedan od najuglednijih pravnih mislilaca XX. stoljeća, H. 
Kelsen, dokazivao je kako je u neskladu s tim paktom npr. i Povelja OUN-a.* 


Drezga je osporio i drugi prigovor, da je NDH nastala za vrijeme ratnog 
sukoba, jer da u ratu, tobože, nije dopuštena promjena suverenosti niti nasta- 
nak nove države.“ No mnoge su države nastale usred rata i uslijed rata (SAD, 
južnoameričke države, Grčka, Italija, niz balkanskih država itd.).** I ta se ocje- 
na može potkrijepiti stajalištima kako doktrine, tako i prakse. Andrassy napo- 
minje kako je niz država nastao “u oslobodilačkoj borbi kolonijalnih naroda": 
Alžir je nastao kao država (i, štoviše, bio međunarodno priznat!) još u vrijeme 


nezavisnosti manjka i Grčkoj, koja je satelit Velike Britanije, ali, eto, Grčka kao priznata država 
sudjeluje na Mirovnoj konferenciji. (...) Koliko čitamo o krvavom režimu u Španjolskoj, pa ipak 
nitko njoj nije osporio svojstvo države. Napokon je javni tužilac prigovorio Nezavisnoj Državi 
Hrvatskoj, da je nastala pomoću drugih, naime Nijemaca i Talijana. Ovo potonje je točno, ali 
zar i stara Jugoslavija nije nastala pomoću drugih, prvenstveno Velike Britanije, Francuske i 
Sjedinjenih Američkih Država, koje su oborile Austro-Ugarsku monarhiju i oslobodile Srbiju? 
Na sličan način, pomoću drugih država, nastala je i Čehoslovačka republika, pa je li ikome kada 
palo na pamet zanijekati Jugoslaviji i Čehoslovačkoj karakter države?" (“Govor Dra Ive Politea 
pred “Vrhovnim sudom NR Hrvatske, u Zagrebu, 8. listopada 1946", Stepinac mu je ime, 187.) 

75 T. DREZGA, “Postanak i priznanje Nezavisne Države Hrvatske", 27.-30. 

% Isto, 31.-32. 

77. Stručnjaci za međunarodno pravo bili su suglasni npr. i oko toga da su ključni međuna- 
rodnopolitički događaji iz 1908. godine — proglašenje Bugarske neovisnom državom, austro- 
ugarska aneksija BiH te grčko preuzimanje vlasti na Kreti — bili protivni međunarodnom pravu 
utvrđenom zaključcima Berlinskoga kongresa iz 1878. godine (“Balkan Situation" AJIL, Vol. 
3/1908, No. 3, 864.-865.; “The Balkan Situation" /Editorial/, AJIL, Vol. 3/1909, No. 2, 448.). 

7 T. DREZGA, “Postanak i priznanje Nezavisne Države Hrvatske? 31. 

? Međunarodni politički leksikon, ur. Marijan Hubeny, Branko Kojić, Bogdan Krizman, Za- 
greb 1960., 81. 

*" Hans KELSEN, The Law of the United Nations. A Critical Analysis of Its Fundamental Pro- 
blems, London 1950., 120. 

*! Taj prigovor ponavlja i - ČULINOVIĆ, Državnopravni razvitak Jugoslavije, 210. 

% T. DREZGA, “Postanak i priznanje Nezavisne Države Hrvatske? 30.-31. 

kad je francuska uprava efektivno nadzirala sve važne gradove, industrijski 
važna područja i ključne prometnice.“ Sličan je bio slučaj s Bangladešom.** 
Gvineja Bisau nastala je kao država i dobila međunarodno priznanje u vrijeme 
kad je Portugal pod vlašću držao i glavni grad nove države, Bissau.* Može 
se Drezgina ocjena nadopuniti i konstatacijom da bi bilo teško braniti i tvrd- 
nju da okupacija ne može uroditi državnopravnim promjenama, jer primjer 
okupacije Njemačke 1945. pokazuje da su iz te okupacije nastale tri države: 
Austrija, SR Njemačka i DR Njemačka. I okupacija Crne Gore 1918. urodila 
je državnopravnom promjenom: bez obzira na postojanje crnogorske vlade u 
izbjeglištvu, Kraljevina Crna Gora prestala je postojati, a njezino je područje 
ušlo u sastav Kraljevstva SHS. Nema, prema tome, zapreke za nastanak hrvat- 
ske države čak ni, dato sed non concesso, da se u slučaju Kraljevine Jugoslavije 
radilo o okupaciji, a ne o debelaciji. 


Na koncu, potpuno je irelevantan i prividni argument koji u novije doba 
potežu političari i novinarsko-publicistička pera, ali i poneki povjesničar: 
preambula važećega Ustava Republike Hrvatske. Očito je da se u preambuli 
Ustava ne navodi NDH kao prednica suvremene Republike Hrvatske, ali bi 
bilo teško dokazati da se njome negira državnost NDH.* No, i da je druga- 
čije, za pravnu i historiografsku ocjenu državnosti NDH to bi bilo potpuno 
nebitno. Spomenuta se formulacija ne nalazi u normativnom dijelu Ustava, 
nego u njegovoj preambuli, dakle u političkoj deklaraciji koja odražava potre- 
be tadašnjega političkog trenutka, a vjerojatno (zapravo sigurno) i historio- 
grafsko-političke poglede prvog predsjednika Republike Hrvatske, dr. Franje 
Tuđmana, koji je aktivno sudjelovao u jugoslavenskome partizanskom pokretu 
i bio visoki časnik Jugoslavenske (narodne) armije." Čak i da je ta ili slična 
formulacija uvrštena i u normativni dio Ustava, ona opet ne bi ništa govorila o 
(ne)postojanju NDH jer je riječ o političkoj deklaraciji bez ikakvih neposred- 
nih pravnih posljedica. 


# J, ANDRASSY, Međunarodno pravo, 62. 

* Isto. 

#5 Jsto. 

* U “Izvorišnim osnovama" navodi se kako se povijesno pravo hrvatskog naroda na državnu 
suverenost očitovalo, između ostaloga, i “u uspostavi temelja državne suverenosti u razdoblju 
drugoga svjetskog rata, izraženoj nasuprot proglašenju Nezavisne Državne Hrvatske (1941.) u 
odlukama Zemaljskoga antifašističkog vijeća narodnog oslobođenja Hrvatske (1943.), a potom 
u Ustavu Narodne Republike Hrvatske (1947.) i poslije u ustavima Socijalističke Republike Hr- 
vatske (1963.-1990.), na povijesnoj prekretnici odbacivanja komunističkog sustava i promjena 
međunarodnog poretka u Europi... (Ustav Republike Hrvatske, Narodne novine, br. 56/1990., 
22. prosinca 1990.) 

* Obrazloženje zašto je pretežan dio “Izvorišnih osnova? ne samo nenormativan, nego je i 
“nepravne", političke naravi, a uvjetovan je “političkim kontroverzama koje su nastajale u toku 
izrade Ustava? vidi u: A. BAČIĆ, n. dj., 160.-162., 167.-170. 


* Isto vrijedi primjerice i za “Zakon o dinastiji Petrović" (“Zakon o statusu potomaka di- 
nastije Petrović-Njegoš*), koji je crnogorski parlament usvojio u srpnju 2011., a koji polazi od 
ocjene da je ta dinastija zbačena s prijestolja nasilnom aneksijom Crne Gore 1918. godine. Iako 
iz toga proizlazi da sadašnji saziv crnogorske skupštine smatra nestanak Kraljevine Crne Gore 
protupravnim, to ni na koji način nema utjecaja na činjenicu postanka i postojanja prve jugosla- 
venske države od 1. prosinca 1918. godine. 

Za donošenje ocjene o tome je li NDH bila država ili nije, potrebno je is- 
pitati je li posjedovala elemente koje traže odredbe Konvencije iz Montevidea. 
No i tada valja imati na umu ogradu da su rezultati tog ispitivanja ograni- 
čene vrijednosti, budući da “u znanosti međunarodnog prava ni danas nema 
jednoglasnosti glede uvjeta nastanka ili nestanka država, kao i glede učinaka 
međunarodnog priznanja novih država"* Prema tome, i bez obzira na kon- 
vencijske norme, ključno pitanje glasi: je li NDH efektivno postojala kao dr- 
žava ili nije? Smatram da se na to pitanje može dati samo pozitivan odgovor i 
da je neobranjiv te upravo sa stajališta načela efektiviteta neprihvatljiv pokušaj 
evazivnog odgovora koji daju pojedini autori, prema kojima bi se o državnosti 
NDH moglo govoriti samo u slučaju da je u Drugome svjetskom ratu pobije- 
dila Osovina.“ Takva formulacija zapravo narušava načelo efektiviteta u korist 
shvaćanja da međunarodno priznanje (priznanje suprotstavljenog tabora ili 
mirovne konferencije) ima ne više deklaratorno, nego konstitutivno značenje. 


b) Stalno pučanstvo NDH 


Suvišno je dokazivati da je teritorij NDH bio nastanjen stalnim pučan- 
stvom. Činjenica da je, prema svim dosad poznatim podacima, proglašenje 
hrvatske države u travnju 1941. s odobravanjem prihvatila velika većina Hr- 
vata (dakle, većina pučanstva) samo je na prvi pogled nebitna jer povijest, kao 
što smo vidjeli, bilježi i drugačije slučajeve odnosno države koje su nastale 
suprotno volji naroda. Međutim, to raspoloženje hrvatske javnosti ne govori 
samo o legitimnosti uspostave hrvatske države, nego i o efektivnosti njezina 
nastanka: upravo zato što je njezin nastanak odgovarao političkoj volji većine 
Hrvata bilo je moguće da njezin upravno-politički sustav na području koje je 
prije pripadalo Banovini Hrvatskoj zaživi bez ikakvih lomova i potresa, a da 
se i na pretežnom dijelu ostatka države stabilizira u razmjerno kratkom ro- 
ku." I među piscima koji osporavaju državnost NDH mnogi prihvaćaju da je 
ona imala i pučanstvo i teritorij.“ Tvrdnja da nije imala ni vlastiti teritorij niti 
vlastito pučanstvo jer je — tobože — taj teritorij i dalje bio teritorij Kraljevine 
Jugoslavije, a njezini državljani i dalje su bili državljani Jugoslavije,** ne može 
izdržati ni logičku, ni pravnu niti povijesnu kritiku. 


% V.Đ. DEGAN, n. dj., 26. 

% Isto, 159. 

* Odmah nakon Rimskih ugovora hrvatske vlasti (“ustaše*) nasljeđuju talijansku okupacij- 
sku upravu u Hercegovini, a već prije “svi predsjednici opština bili su zamijenjeni ustašama ili 
ustaški nastojenim ljudima. Formirani su ustaški logori, tabori, zborovi, oružničke (žandarme- 
rijske) stanice; svuda su postavljeni povjerenici iz redova nacionalističkog dijela HSS i JMMO". 
(Usp. Brano KOVAČEVIĆ, Savo SKOKO, “Junski ustanak u Hercegovini 1941. godine? Istorija 
radničkog pokreta, Zbornik radova 1, Beograd 1965., 97.-98.; Veselin ĐURETIĆ, Narodna vlast 
u BiH 1941-1945. (Razvitak i djelatnost NOO), Sarajevo 1981., 11.) 

? D,. BLUMENWITZ, n. dj., 48. 

% E ČULINOVIĆ, Državnopravni razvitak Jugoslavije, 210. Tako smatra da je NDH imala pu- 
čanstvo kao element državnosti, Engelsfeld dodaje bez obrazloženja: “No državljane NDH mo- 
glo se još uvijek smatrati državljanima Kraljevine Jugoslavije (N. ENGELSFELD, n. dj., 407.) 

NDH je donijela vlastite propise o državljanstvu, pa njezini državljani nisu 
postali državljani odnosno državni pripadnici Trećeg Reicha ili Italije, kao što 
se, recimo, dogodilo većini žitelja bivše Dravske banovine. No osobe koje su 
postale državljani ili državni pripadnici NDH nisu nastavile biti državljani 
Kraljevine Jugoslavije. Nema spora o tome da su i vlasti NDH i jugoslavenska 
izbjeglička vlada htjeli pučanstvo na području NDH smatrati svojim držav- 
ljanima i da su mu se u tom smislu pokušavali obraćati. Ako bi se i prihvatila 
tvrdnja da je većina Srba na području NDH bezuvjetno otklanjala hrvatsku 
državu te se i dalje smatrala državljanima Jugoslavije, ta se ocjena ne bi mogla 
protegnuti na većinu ostaloga pučanstva. Drugim riječima, velika većina pu- 
čanstva potpuno je ignorirala pozive vlade iz Londona, ne smatrajući se njiho- 
vim adresatom. Bez odjeka su ostajali i kasniji pozivi na mobilizaciju i pozivi 
na stavljanje pod zapovjedništvo Draže Mihailovića. Drugim riječima, dok je 
odnos Jugoslavije bio jednosmjeran (vlada u izbjeglištvu htjela je to pučanstvo 
smatrati stanovništvom Jugoslavije i tako ga tretirati, ali se većina pučanstva na 
te pozive oglušivala), odnos Hrvatske i tog pučanstva bio je dvosmjeran (i kad 
je bilo kritično, pa i neprijateljski raspoloženo prema ustaškom režimu, pu- 
čanstvo NDH u velikoj se većini priznavalo državljanima odnosno državnim 
pripadnicima hrvatske države i željelo njezin opstanak, bez obzira na režim).“* 


c) Područje (teritorij) NDH 


Pored pučanstva, NDH je imala i vlastiti teritorij. Kako teritorij nema niti 
može imati vlastitu pravnu volju, o njegovoj pripadnosti mogu govoriti samo 
pravni akti države koja na nj polaže pravo te volja pučanstva koje ga nastanjuje. 
Ako su i NDH i jugoslavenska izbjeglička vlada polagale pravo na teritorij NDH, 
nema ni najmanjeg dokaza da je pučanstvo koje ga je nastanjivalo smatralo kako 
i dalje živi u državi kojom vlada vladar iz kuće Karađorđevića. Prema tome, ne 
može se raditi o teritoriju Kraljevine Jugoslavije, nego o teritoriju NDH. 


Premda je postojanje definitivno utvrđenih granica nebitno za nastanak 
države, potrebno je napomenuti da je teritorij NDH bio omeđen granicama 
koje su definirane jednim formalnopravno jednostranim aktom te nizom dvo- 
stranih isprava, međunarodnih ugovora. 


* Rječito o tome govore i podaci o djelovanju upravnih tijela (općina, kotara i velikih župa), 
o brojnosti pripadnika hrvatskih oružanih snaga, kao i o pretežno srpskom nacionalnom sasta- 
vu pobunjenika (četnika i partizana) u prvim godinama njezina postojanja. Na “savjetovanju 
pretstavnika štabova i komandanata narodno-oslobodilačkih partizanskih odreda Jugoslavije", 
održanom u Stolicama 27. rujna 1941., Tito je u svezi s razvitkom partizanskoga pokreta u Hr- 
vatskoj ocijenio: “Slabost partizanskog pokreta u Hrvatskoj je u tome što on uglavnom obuhvata 
srpsko stanovništvo na Kordunu, u Lici itd., a međutim vrlo mali broj Hrvata - seljaka. Najsvje- 
sniji dio radništva odazvao se pozivu Komunističke partije i stupio u partizanske redove. Ali ni 
ti odredi nemaju dovoljno podpore od hrvatskog stanovništva..." (Josip Broz TITO, Borba za 
oslobođenje Jugoslavije 1941-1944., Zagreb 1947., 22.; ISTI, Sabrana djela, sv. 7., Beograd 1982., 
137.) 

Formalnopravno jednostrano, Poglavnikovom zakonskom odredbom 
uređena je istočna hrvatska granica, točnije, granica prema Srbiji. Ostale su 
granice uređene dvostranim ugovorima. Granica prema Trećem Reichu defi- 
nirana je hrvatsko-njemačkim državnim ugovorom koji je potpisan 13. svibnja 
1941. godine.* Jugoistočna hrvatska granica, ona prema Crnoj Gori, utvrđe- 
na je hrvatsko-talijanskim “Ugovorom o utvrđenju granica između Nezavisne 
Države Hrvatske i Crne Gore", koji je 27. listopada 1941. potpisan u Zagre- 
bu. Prema njemu je ta granica slijedila austro-ugarsko-crnogorsku granicu iz 
1914. godine.* Hrvatsko-talijanska granica utvrđena je “Ugovorom o određi- 
vanju granica između Kraljevine Hrvatske i Kraljevine Italije" sklopljenim u 
Rimu 18. svibnja 1941. godine. Nakon pada Italije te je ugovore Pavelić pro- 
glasio nevažećima “Državnopravnom izjavom o razrješenju Rimskih ugovora? 
od 10. rujna 1943. godine.* I sam tekst Izjave i okolnosti u kojima je do nje 
došlo ostavili su neka pitanja otvorenima. Hrvatska je strana nastojala proširiti 
djelovanje Izjave, a time i svoju efektivnu vlast, ne samo na područje koje je 
Italiji pripalo na temelju Rimskih ugovora, nego i na ona područja koja je ona 
anektirala između dvaju svjetskih ratova. To joj u najvećoj mjeri nije pošlo za 
rukom jer je Njemačka, s obzirom na vojnopolitički razvitak u jugoistočnoj 
Europi i na Apeninskom poluotoku, nametnula druga rješenja. No ta su rješe- 
nja (utemeljenje Operativnog područja Jadransko primorje) imala privremeni 
i vojnički, a ne državnopravni karakter. 


Hrvatska, dakle, ni dvostranim aktom, a ni jednostranim (makar iznuđe- 
nim) činom nije obeskrijepila Poglavnikovu Državnopravnu izjavu, niti odu- 
stala od svojih aspiracija. S obzirom na to da je Državnopravna izjava ostala 
na snazi, može se zaključiti da je u smislu međunarodnog prava ranija jugo- 
slavensko-talijanska granica postala hrvatsko-talijanska granica. Pitanje može 
li se tumačiti da su njome anulirana talijanska postignuća na štetu hrvatskih 


* “Zakonska odredba o istočnoj državnoj granici“ objavljena je u: Narodne novine, 105/1941., 
br. 47 od 8. lipnja 1941. Do toga je došlo nakon Pavelićeva posjeta Hitleru i Ribbentropu, od- 
nosno njemačkog pristanka na takvo proglašenje. Još je neko vrijeme ostalo otvoreno pitanje 
preuzimanja vlasti u tzv. zemunskom trokutu. (Opširnije Tomislav JONJIĆ, Hrvatska vanjska 
politika 1939.-1942., Zagreb 2000., 486.-494., 738.-751.) 

* NDH, Ministarstvo vanjskih poslova (dalje: MVP), Međunarodni ugovori 1941. Ugovor 
je hrvatska strana ratificirala 27. siječnja 1942. godine. Ratifikacijske su isprave razmijenjene u 
Berlinu, 20. lipnja 1942., kad je ugovor proglašen. Usp. Narodne novine, 106/1942., br. 153, 11. 
srpnja 1942. Još prije ratifikacije, zalaganjem hrvatske diplomacije, NDH je sačuvala još jedan 
dio nacionalnog teritorija: njemačka je strana popustila u pogledu granice zapadno od Zagreba, 
pa je Hum na Sutli 11. srpnja 1941. službeno vraćen NDH. (Usp. Zapisnik Lorković - Kasche o 
granici kod Bregane, Zagreb, dne 17. lipnja 1941. (NDH, MVP, Međunarodni ugovori 1941, 95.- 
96.; Vjekoslav VRANČIĆ, Branili smo Državu, Uspomene, osvrti, doživljaji, knj. 2., Barcelona 
— Miinchen 1985., 328.-329. 

Hrvatski narod, 3/1941., br. 256, Zagreb, 28. listopada 1941., 1.; NDH, MVP, Međunarodni 
ugovori 1941, Zagreb, 305.-306. 

* Taj, kao i ostali dokumenti iz kompleksa tzv. Rimskih ugovora, objavljeni su u zagrebač- 
kom dnevniku Hrvatski narod, 3/1941., br. 96, Zagreb, 19. svibnja 1941., te u službenoj zbirci 
međunarodnih ugovora NDH, MVP Međunarodni ugovori 1941, 49.-64. 

Nova Hrvatska, 3/1943., br. 214, Zagreb, 12. rujna 1943., 1. 

zemalja nakon Prvoga svjetskoga rata ostalo je otvoreno, jer Hrvatskoj do kraja 
rata u znatnoj mjeri nije pošlo za rukom efektivno preuzeti vlast na novoo- 
slobođenom području. Također je otvoreno ostalo pitanje granice s Mađar- 
skom. Hrvatska je inzistirala na bivšoj jugoslavensko-mađarskoj granici, dok 
je Mađarska u Travanjskom ratu okupirala Međimurje te ga poslije anektirala. 
Taj jednostrani čin Hrvatska nikad nije priznala, nego je u svim službenim 
dokumentima Međimurje i dalje smatrala hrvatskim državnim teritorijem, a 
sve pregovore i sporazume s Mađarskom vodila je i sklapala uz rezervu u tom 
smislu.!" 


d) Organizacija vlasti NDH 


Ako je, dakle, sporan ijedan od triju elemenata koji se traže za postojanje 
države, onda to može biti samo organizacija državne vlasti i možebitni stupanj 
njezine ovisnosti o stranim čimbenicima. Posve je jasno kako je do progla- 
šenja NDH došlo u sklopu osovinskog napada na Kraljevinu Jugoslaviju, ali 
stvaranje hrvatske države nije bilo dio vojnopolitičkih planova Osovine.'“ Pre- 
ma tome, taj napad i slom jugoslavenske države samo su u tehničkom smislu 
bili relevantni za postanak hrvatske države, kao što je, analogno, pola stolje- 
ća poslije slom komunizma i bipolarnog ustroja svijeta u tehničkom smislu 
omogućio nastanak niza samostalnih država.!'“* Samo po sebi, to ne utječe na 
državnost NDH jer povijest poznaje brojne primjere povezanosti s inozemnim 
čimbenicima pri nastanku i održanju države. Primjerice, Urugvaj je nastao 
sporazumom Brazila i Argentine (1828.), a Riječka država ugovorom između 
Kraljevstva SHS i Italije (1920.).'% Albanija je nastala Londonskim ugovorom 
od 30. svibnja 1913. te je bila proglašena neutralnom i stavljena pod nadzor 
europskih velesila. Također je Opća skupština Ujedinjenih naroda 1947. do- 
nijela odluku o stvaranju Izraela (koji je jednostrano proglasio neovisnost 14. 
svibnja 1948.) odnosno 1949. odluku o nastanku neovisne Libije do 1. siječnja 


'% Opširnije T. JONJIĆ, Hrvatska vanjska politika 1939.-1942., 534.-564. 

14 Kazimir KATALINIĆ, “Da li je Nezavisna Država Hrvatska bila naci-fašistička tvorevina, 
p. 0. iz časopisa Republika Hrvatska, br. 156, Buenos Aires 1987., 1.-31.; ISTI, “Ihe Declaration 
of Croatian Independence in the Light of International Documents", Journal Of Croatian Studi- 
es, Vol. XXVIII-XXIX, New York 1987.-88., 1.-31.; Josip ALEKSIĆ, “Da li je Nezavisna Država 
Hrvatska tvorevina Njemačke i Italije? Na ruševinama Jugoslavije, Knjižnica Sloboda, sv. 15., 
Verlag Adria, Brugg - Zagreb 1992., 136.-144. 

92 Zato smatram točnom ocjenu austrijskoga povjesničara Rudolfa Kiszlinga, koji drži da je 
NDH, “za kojom su hrvatski rodoljubi čeznuli već stoljećima, nastala u proljeće [1941.] kao 
slučajna tvorevina drugoga svjetskog rata? (R. KISZLING, “Die Wehrmacht des Unabhingigen 
Staates Kroatien 1941-1945" Oesterreichische Militćir-Zeitung, 1965., 261.). Ta ocjena obuhvaća 
nespornu unutarnju, nacionalnu komponentu (težnju i volju većine hrvatskog naroda), kao i 
vanjski čimbenik (napad na Jugoslaviju), bez kojega u tom trenutku ne bi moglo doći do uspo- 
stave hrvatske države. 

198 1, ANDRASSY, Međunarodno pravo, 64. 

1952., što se i ostvarilo.'““* Slične primjere nude slučajevi SR Njemačke, DR 
Njemačke, BiH, Kosova itd.'? 


Organizacija vlasti nove države tekla je, kao što je spomenuto, razmjerno 
brzo i glatko na svim područjima života. Preuzeta je velika većina ranijih pro- 
pisa, a doneseni su i novi, koji su stupali na snagu i u velikoj mjeri bili provođe- 
ni.'** Mreža sudova i upravnih tijela (redarstvenih, poreznih, prometnih i dr.) 
te škola, fakulteta, sportskih i društvenih ustanova nastavila je funkcionirati 
u skladu s hrvatskim propisima i u ime nove države. Čitava je država orga- 
nizirana u velike župe, kotare i općine odnosno gradove.“ Nijedan segment 
javnoga ili društvenog života nisu preuzela državna tijela Njemačke, Italije ili 
Mađarske, osim što su oružane snage NDH u prvoj fazi rata bile mjestimično i 
povremeno, a u drugoj i generalno pothvatno (operativno) podređene talijan- 
skom odnosno njemačkom zapovijedanju. No to je podređivanje bilo uvjeto- 
vano ratnim potrebama, formalnopravno su o njemu odlučile hrvatske vlasti i 
bilo je zamišljeno kao privremena vojnička mjera.!% 


Pitanje ovisnosti o drugim državama dolazi u obzir samo u pogledu Italije 
i Njemačke. Posve je jasno da je, napose iz kasnije perspektive, sklapanje Rim- 
skih ugovora (18. svibnja 1941.) predstavljalo težak politički i psihološki uda- 
rac mladoj državi. No u ondašnjim okolnostima oni se zapravo mogu ocijeniti 
hrvatskim diplomatskim uspjehom jer se nije postavljala alternativa između te 
i neke druge, teritorijalno neokrnjene, posve suverene i eventualno demokrat- 
ske države, nego je alternativa bila talijansko-njemačko-mađarska okupacija 
cjelokupnoga hrvatskog teritorija.'“ U svjetlu te alternative, teritorijalni gubi- 
tak uglavljen “Ugovorom o određivanju granica između Kraljevine Hrvatske i 
Kraljevine Italije" bio je žrtva dijela za cjelinu, kakvu poznaje povijest mnogih 


41 niz drugih područja pod skrbništvom OUN-a stekao je neovisnost ugovorima između 
OUN-a i država skrbnica. (V. Đ. DEGAN, n. dj., 30.-31.) 

15 Ni u najnovije doba činjenica da je politički, vojno-redarstveni i pravosudni sustav Koso- 
va podvrgnut snažnom utjecaju inozemnih čimbenika nije bila zapreka da Međunarodni sud 
pravde ocijeni kako Republika Kosovo postoji kao država i da je, štoviše, kosovska “Deklaracija 
o neovisnosti" sukladna normama međunarodnog prava. Usp. http://www.icj-cij.org/docket/ 
files/141/15734.pdf, 11. srpnja 2011. 

'* U povijesti je zapravo uobičajeno da većina propisa bivše države, njezine ustanove, prora- 
čuni i porezna davanja još neko vrijeme ostanu na snazi, ali - “to više nije poredak nestale drža- 
ve, nego se stari propisi i odnosi uklapaju, prema volji odnosno pristanku nove države, u njezin 
pravni poredak, na dulje ili kraće vrijeme“ (J. ANDRASSY, Međunarodno pravo, 65.). Republika 
Hrvatska je primjerice u listopadu 1991. preuzela gotovo cjelokupno zakonodavstvo bivše SERJ. 

17 Opširnije Eugen SLADOVIĆ VON SLADOEVIČKI, “Der Unabhingige Staat Kroatien 
(Eine staats- und včlkerrechtliche Betrachtung)" Zeitschrift fiir osteuropćiisches Recht, Neue 
Folge, Jg. 9/1942-1943, Heft 1/3, Berlin 1943., 1.-41. 

'%* Iako ima stanovitih sličnosti, to se podređivanje ipak ne može poistovjetiti s podređiva- 
njem svih savezničkih (pa tako i npr. francuskih, nizozemskih, belgijskih i dr.) snaga jedinstve- 
nom britanskom ili američkom zapovijedanju na raznim bojištima tijekom Drugoga svjetskog 
rata. 

'% Opširnije o okolnostima koje su dovele do sklapanja tih ugovora, njihovu sadržaju i poslje- 
dicama vidi T. JONJIĆ, Hrvatska vanjska politika 1939.-1942., 307.-484. i dr. 

europskih naroda i država." Također je Hrvatska uspjela izbjeći talijanske za- 
htjeve za uspostavljanje carinske i monetarne unije, kao i zahtjev za ulaskom 
u personalnu uniju. 


“Sporazumom o pitanjima vojničkog značaja, koja se odnose na jadransko 
primorsko područje? Italija je doista nametnula Hrvatskoj znatna ograničenja 
o organiziranju vojske i mornarice, no ni to nije dokinulo njezinu državnost. 
U prvom redu, bivša je jugoslavenska država u mirnodopskom razdoblju bila 
spremna na slične ustupke Rimu na koje je Hrvatska pristala u ratno doba 
i na početku vlastitoga državnog života. No svakako je važnije istaknuti da 
povijest poznaje niz primjera u kojima države bivaju prinuđene na slična ogra- 
ničenja, ali time ne prestaju biti države. Klasičan je slučaj Crne Gore, koja je i 
državnost i međunarodno priznanje stekla upravo po cijenu sličnog ustupka.!"! 
Znatno snažnija, upravo drastična politička, vojna i gospodarska ograničenja 
nametnuta su SR Njemačkoj, a i Japan se, prema ustavu iz 1947., “zauvijek" 
odrekao prava na prijetnju i uporabu sile, kao i prava na održavanje kopnenih, 
pomorskih ili zračnih snaga, pa čak i prava na rat.''* I novija hrvatska povijest 
poznaje nametnuta ograničenja u pogledu naoružavanja (slučaj embarga na 
uvoz oružja). No nijedna od država kojoj su takva rješenja nametnuta ili je ona 
potaknuta da ih primi nije samim time izgubila svojstva državnosti. 


Trećim ugovorom sklopljenim u Rimu 18. svibnja 1941., “Ugovorom o 
jamstvu i suradnji između Kraljevine Hrvatske i Kraljevine Italije" koji je sklo- 
pljen na 25 godina, Italija je zajamčila Hrvatskoj političku neovisnost i terito- 


" Usp. Cavourovu spremnost na žrtvovanje Nizze i Savoje, iznuđeno De Valerino žrtvovanje 
dijela irskoga otoka, Adenauerove pristanke na njemačke teritorijalne gubitke odnosno kasnije 
Kohlovo i Genscherovo pristajanje na istočnu granicu Njemačke itd. Iz perspektive tradicio- 
nalnoga hrvatskog poimanja vlastitih nacionalnih područja, i Tuđmanovo inzistiranje na tzv. 
avnojskim granicama moglo bi se svrstati u tu kategoriju. 

"1 Naime, Berlinski ugovor iz 1878. u svom je čl. XXIX. priznanje Crne Gore uvjetovao ko- 
rekcijom novostečenih crnogorskih granica te nizom drugih ograničenja. Crna Gora dobila je 
luku Bar s uskim pojasom obale i zaleđem, ali joj nije bilo dopušteno Bar pretvoriti u ratnu 
luku. Ta luka i sve crnogorske vode morale su biti zatvorene za ratne brodove svih naroda, a Au- 
stro-Ugarskoj je priznato pravo da daje konzularnu zaštitu pomorskoj trgovačkoj zastavi Crne 
Gore te obavlja pomorski i sanitarni nadzor nad lukom Bar i crnogorskom obalom. Također je 
Crna Gora bila prisiljena primijeniti austro-ugarsko pomorsko zakonodavstvo koje je na snazi 
u Dalmaciji te se sporazumjeti s Austro-Ugarskom o pravu izgradnje puta i željeznice preko 
novostečenoga crnogorskog teritorija u Primorju. Predviđeno je i da Crna Gora uz obale rijeke 
Bojane neće podizati utvrđenja, osim do udaljenosti do šest kilometara od Skadra. (Opširnije 
Novak RAŽNATOVIĆ, “Sprovođenje odluka Berlinskog ugovora o Crnoj Gori" Zbornik rado- 
va: Međunarodni naučni skup povodom 100-godišnjice ustanka u Bosni i Hercegovini, drugim 
balkanskim zemljama i istočnoj krizi 1875-1878 godine, Sarajevo - Ilidža, 1-3. oktobra 1975.,t.1., 
Sarajevo 1977., 291.-302.) 

"12 U službenom engleskom prijevodu, čl. 9. japanskog ustava glasi: “Aspiring sincerely to an 
international peace based on justice and order, the Japanese people forever renounce war as a 
sovereign right of the nation and the threat or use of force as means of settling international 
disputes. (2) To accomplish the aim of the preceding paragraph, land, sea, and air forces, as well 
as other war potential, will never be maintained. The right of belligerency of the state will not be 
recognized" (Usp. Hitoshi NASU, “Article 9 of the Japanese Constitution Revisited in the Light 
of the International Law", http://sydney.edu.au/law/anjel/documents/ZJapanR/ZlapanR18_08 
Nasu.pdf, 11. kolovoza 2011.) 

rijalnu cjelovitost te se obvezala na podupiranje njezina političkog razvoja i 
napretka. Taj je ugovor voljom zapravo obiju stranaka ostao uglavnom mrtvo 
slovo na papiru, ali je s obzirom na tadašnji odnos snaga u Europi i utjecaj Itali- 
je formalno bio dobitak za Hrvatsku.''* No kao što njemačko-slovački “Ugovor 
o zaštiti? nije doveo u pitanje slovačku državnost (pa ni priznanje koje su joj 
podijelile brojne države, među kojima i velesile i neutralne države), tako ni 
Rimski ugovori, uza sve svoje pogubne posljedice, nisu doveli u pitanje posto- 
janje NDH kao države. Nema nikakve sumnje da su hrvatsko-talijanski spora- 
zumi (Rimski ugovori) faktično osiguravali Italiji znatan stupanj nadmoći, koji 
je zapravo proizlazio iz realnog odnosa snaga i važnosti Italije u tadašnjoj eu- 
ropskoj politici. No kasniji razvitak hrvatsko-talijanskih odnosa pokazuje da 
je Hrvatska nastupala kao samostalan subjekt međunarodnog prava. Jedna od 
bitnih posljedica tih ugovora bilo je tješnje naslanjanje Hrvatske na Njemač- 
ku, što je izazivalo znatno talijansko nezadovoljstvo. I ta okolnost pokazuje 
da Hrvatska nije bila talijanski vazal niti talijanski protektorat: da je bilo dru- 
gačije, njezino oslanjanje na Njemačku ne bi bilo moguće. Konačnu potvrdu 
dalo je razvrgnuće Rimskih ugovora u rujnu 1943. i dosljedan otpor Hrvatske 
da primi novoga poslanika Mussolinijeve Talijanske Socijalne Republike (nota 
Tamburini) dok ovaj ne donese službenu potvrdu da i Italija smatra Rimske 
ugovore razriješenima.''* Time je NDH pokazala da njezina ravnopravnost u 
odnosima s Italijom počiva u odnosu snaga, a ne u pravnim (ugovornim) ob- 
vezama. 


No time što je pred talijanskim posezanjima zaštitu tražila u Berlinu NDH 
nije prestala biti država, niti je stekla status njemačkog protektorata. Od neka- 
dašnjeg zaštitnika Jugoslavije, Njemačka se od državnog udara u Beogradu 27. 
ožujka 1941. pretvorila u njezina smrtnog neprijatelja. Iako je u mjesecima i 
godinama nakon toga koristila činjenicu da hrvatske vlasti traže njemačko po- 
sredovanje i pomoć u odnosu prema Talijanima, pa slijedom toga nastoje svoje 
vanjskopolitičke poteze — ali i niz unutarnjih mjera — uskladiti s njemačkim 
pogledima, Hrvatska nije prestala voditi svoju niti je počela voditi njemačku 
politiku. Svjetska je povijest prepuna primjera da se male države naslanjaju 
na velesile i da svoju politiku prilagođavaju njihovoj.''* Ni činjenica da su hr- 


"5 Vrijedi usporediti taj, a i ostale ugovore potpisane u Rimu, s “Ugovorom o zaštiti? koji su 
Treći Reich i Slovačka sklopili u ožujku 1939. godine. Njime je Njemačka na 25 godina, s moguć- 
nošću produljenja, preuzela obvezu zaštite Slovačke i cjelovitosti njezina teritorija, slijedom čega 
je u određenim dijelovima Slovačke ovlaštena držati vojno osoblje i izgrađivati vojna postroje- 
nja, te na tom području preuzeti i civilnu vlast. Štoviše, i oni njemački državljani koji bi na te- 
melju privatnopravnih ugovora bili angažirani pri podizanju vojnih postrojenja u tom području 
ne bi bili podvrgnuti slovačkoj, nego njemačkoj sudbenosti. Zauzvrat se Slovačka obvezuje svoju 
vanjsku politiku voditi u najtješnjoj suradnji s Njemačkom, a i izgradnju svojih oružanih snaga 
veže uz njemački pristanak. Tekst Ugovora (“Vertrag iiber das Schutzverhšltniss zwischen dem 
Deutschen Reich und dem Slovakischen Staat?) vidi u: ZAORV, 9/1939., br. 1, 510.-511. 

"4 Opširnije Jere JAREB, Pola stoljeća hrvatske politike. Povodom Mačekove autobiografije, 2. 
izd., Zagreb 1995., 109.-110. 

15 Čini se da bi zanimljive rezultate dala i usporedba stupnja samostalnosti koju je, s jedne 
strane, prema silama Osovine pokazivala NDH, s onim koju, na drugoj strani, pokazuje Re- 

vatske oružane snage na temelju dvostranog sporazuma često bile pothvatno 
(operativno) podvrgnute njemačkom vojnom zapovijedanju sama po sebi ne 
dovodi u pitanje državnost NDH, budući da je to bilo uvjetovano samom pri- 
rodom ratovanja, tim prije što hrvatsko ratište nije bilo izolirano, nego je bilo 
dio ratnoga sukoba koji se protezao od Finske do Sahare.''“ 


e) Sposobnost NDH da stupa u odnose s drugim državama 

Tijekom svoga četverogodišnjeg postojanja NDH je sklopila veliki broj 
međunarodnih ugovora te pristupila većem broju međunarodnih konvenci- 
ja."'" Neki od tih ugovora sklopljeni su i s neutralnim državama, a u nizu mul- 
tilateralnih ugovora, kao što je istaknuo Degan, kao stranke se pojavljuju ne 
samo države koje su je de iure priznale, nego i druge države, kao što su Francu- 
ska, Albanija, Nizozemska, Norveška, San Marino i Švedska.'!* Nema nijednog 
primjera da bi Italija ili bilo koji talijanski politički čimbenik (uključujući i 
designiranoga kralja iz talijanske kraljevske kuće) zastupao Hrvatsku na bilo 
kojem bilateralnom ili multilateralnom sastanku ili skupu, ili da bi u njezino 
ime potpisao bilo koju ispravu ili ugovor. Također, dosadašnja historiografska 
istraživanja nisu pokazala da bi talijanska ili njemačka diplomacija imale ika- 
kvu važniju ulogu u procesu pregovaranja i sklapanja međunarodnih ugovora 
koje je NDH potpisala s drugim državama (npr. Bugarskom, Rumunjskom, 
Švicarskom itd.), ne računajući one u kojima su Njemačka odnosno Italija i 
same bile stranke. To vrijedi i za pitanje sukcesije Kraljevine Jugoslavije. Ono je 
razriješeno “Sporazumom o imovinskopravnom razrješenju bivše jugoslaven- 
ske države i o nekim drugim financijskim pitanjima? od 22. srpnja 1942.,'* koji 
je dopunjen sporazumom sklopljenim 2. rujna 1943. u Beču. NDH je postala 
jedna od sljednica Kraljevine Jugoslavije, naslijedivši razmjeran dio prava i ob- 
veza koje je počela uživati odnosno ispunjavati.“ Za razliku npr. od Srbije, čije 
je interese zastupala Njemačka, Hrvatska je bila stranka tog ugovora i njezine 
su interese zastupali njezini predstavnici. 


publika Hrvatska u prvom desetljeću XXI. stoljeća. Formiranje prve Sanaderove vlade krajem 
2003., u koju zbog prigovora EU nije ušla Hrvatska stranka prava, ili sudbina Zaštićenoga eko- 
nomsko-ribolovnog pojasa, samo su neke od brojnih ilustracija posvemašnjeg hrvatskog podre- 
đivanja vanjskoj, sigurnosnoj i gospodarskoj politici EU čak i prije nego što je Hrvatska postala 
njezinom članicom odnosno prije nego što je u odnosu na EU preuzela obveze u formalno- 
pravnom smislu. No nema nikakve dvojbe da samim time Republika Hrvatska nije prestala biti 
država. 

"8 Churchill je u travnju 1941. zabilježio kako je “mala ali efikasna grčka mornarica prešla 
(...) sad pod britansku komandu* (Winston S. CHURCHILL, Drugi svetski rat. Tom ILI — Velika 
alijansa, Beograd, s. a., 213.) 

"7 Popis svih međunarodnih ugovora koje je NDH sklopila i konvencija kojima je pristupila 
vidi u: Ante Pavelić: 100 godina, 43.-107. Usp. M. BLAŽEKOVIĆ, “Proces protiv nadbiskupa 
Stepinca i medjunarodni status Nezavisne Države Hrvatske (1941.-1945.) 338.-349. 

"8 V, Đ. DEGAN, n. dj., 172. 

"" NDH, Međunarodni ugovori 1942., 225.-284. 

12 Franjo ŽILIĆ, “Koje je obveze bivše jugoslavenske države preuzela Nezavisna Država Hr- 
vatska?" Mjesečnik — Glasilo Hrvatskog pravničkog društva, br. 10, Zagreb 1943., 465.-469. 

NDH je poduzimala i mnoge korake u vanjskoj politici koji nisu bili pret- 
hodno usklađeni niti dogovoreni s Berlinom. Razumije se da pritom nije išla 
protiv interesa Osovine, jer to faktično nije ni mogla, budući da je protivnička 
strana i prije rata i tijekom njega poricala hrvatskom narodu pravo na samo- 
stalan državni život. No posve samostalno Hrvatska je pokušala izboriti švi- 
carsko priznanje de iure," samostalno se trudila izboriti vatikansko prizna- 
nje (iako je u prvi mah i talijanska diplomacija pokušala djelovati u njezinu 
korist), a razumljivo je da je posve samostalno kušala uspostaviti diskretne 
odnose s ratnim protivnicima Osovine, zapadnim Saveznicima.'“ Jedno od 
najkrupnijih vanjskopolitičkih pitanja koje je opterećivalo hrvatsku državu bio 
je spor o Međimurju. No to je bio hrvatsko-mađarski, a ne talijansko-mađarski 
ili njemačko-mađarski spor. Povoljniju poziciju u tom sporu Hrvatska je po- 
kušavala izboriti primarno vlastitim snagama, pa čak i zamislima koje nikako 
nisu mogle konvenirati vanjskopolitičkim interesima Osovine, kao što je po- 
kušaj zbližavanja sa Slovačkom i Rumunjskom, koje su imale vlastitih računa 
s Mađarskom. Dakle, u vanjskopolitičkom pogledu Hrvatska je nastupala sa- 
mostalno, štiteći svoje interese u skladu sa svojim mogućnostima i odnosom 
snaga u Europi i svijetu 


f) Međunarodno priznanje NDH 


Prema tome, u skladu s načelom efektiviteta, može se zastupati stajalište da 
je NDH postojala kao država. Načelno je prihvatljiva ocjena dr. M. Blažekovića 
koji, pozivajući se na inozemne autoritete (R. Albrecht-Carrić, H. Jellinek, H. 
Seeler), smatra da je Kraljevina Jugoslavija prestala postojati kao država i da 
je na jednome dijelu njezina teritorija odcjepljenjem (secesijom), u skladu s 
davnašnjim težnjama hrvatskoga naroda, nastala hrvatska država.'“ No njezin 
međunarodnopravni subjektivitet tijekom četverogodišnjeg postojanja, prema 
Blažekovićevu shvaćanju, doživljava mijene. Osloncem na kategorizaciju nje- 
mačkoga međunarodnopravnog autoriteta Reinholda Horneffera, Blažeković 
ocjenjuje kako je NDH od 10. do 16. travnja 1941., tj. do formiranja prve vlade, 
“država u nastajanju“ (država in statu nascendi, werdender Staat). U razdoblju 
od 16. travnja do 18. svibnja 1941. već je država u pravome smislu riječi, prem- 
da još nema potpuno uređene odnose s velesilama, i iako je “nastala revolu- 
cionarnim i s gledišta međunarodnog poretka protupravnim, odnosno “extra 
legem' načinom" (poput SAD-a, Belgije 1830., Čehoslovačke 1918., Kraljevstva 
SHS 1918. ili Poljske 1919.). Nakon sklapanja Rimskih ugovora od 18. svibnja 
1941., koji su realizirani samo manjim dijelom, NDH je država koja prema 
Italiji nije ni u odnosu protektorata niti bilo kakvog državnog saveza, iako je 


4 T.JONJIĆ, “Pitanje priznanja Nezavisne Države Hrvatske od Švicarske Konfederacije? Ča- 
sopis za suvremenu povijest, 31/1999., br. 2, 261.-278. 

122 O tome vidi Ivo OMRČANIN, Angloamerican-Croatian Rapprochement, vl. nakl., Washin- 
gton 1989., passim; T. JONJIĆ, Hrvatska vanjska politika 1939.-1942., 753.-773. 

!3 M. BLAŽEKOVIĆ, “Proces protiv nadbiskupa Stepinca i medjunarodni status Nezavisne 
Države Hrvatske", 355.-367. 

faktično neravnopravna. Nakon 10. rujna 1943. odnosno poništenja Rimskih 
ugovora Hrvatska u međunarodnopravnom smislu nastupa kao posve samo- 
stalna i neovisna država. Ali širenje pobune i sve jači angažman njemačkih 
vojnih snaga, kojima su hrvatske oružane snage pothvatno podređene te koje 
na jednome dijelu hrvatskog područja uspostavljaju operativno područje, 
faktično stavljaju NDH u položaj države koja pristaje na boravak savezničkih 
snaga na svome području u svrhu obrane zajedničkih interesa, slično položaju 
američke vojske na Islandu i američko-islandskom odnosu nakon što se Island 
17. lipnja 1944. proglasio republikom.'?* 


Ma koliko je pitanje međunarodnoga priznanja faktično utjecalo na polo- 
žaj NDH (iako - kao što nam pokazuje slovački slučaj - nije moglo predstav- 
ljati nikakvo jamstvo njezina opstanka), u hrvatskoj se pravnoj teoriji, a još 
više u politici i publicistici, isticalo njegovo deklaratorno značenje. Još se češće 
tvrdilo da NDH nije neka nova država, nego se radi o državi čija je samostal- 
nost obnovljena, pa joj u tom slučaju nije ni potrebno priznanje u klasičnome 
smislu.'“* Ta je argumentacija bila sukladna klasičnoj hrvatskoj državnoprav- 
noj argumentaciji kojom se dokazivalo npr. da je Hrvatska i nakon Hrvatsko- 
ugarske nagodbe (1868.) zadržala elemente državnosti, pa su hrvatski političa- 
ri 1918.—1941. vrlo često pozivali na uspostavu stanja prije 1. prosinca 1918., 
smatrajući da je tek tada Hrvatska prestala biti državom. 

No NDH je ipak dobila i podijelila niz priznanja de iure: tako ju je priznalo 
dvanaest država (Mađarska, Njemačka, Italija, Slovačka, Bugarska, Rumunj- 
ska, Japan, Španjolska, Danska, Finska, Mandžurija i Nacionalna Kina).!* 


Ne čini se osobito uvjerljivom česta, ovlaš spominjana, tvrdnja da su ta pri- 
znanja ograničene vrijednosti jer su ih podijelile sile Osovine i njihovi savezni- 
ci. U prvom redu, narav režima ne čini državu, pa je s gledišta međunarodnoga 
prava sasvim svejedno je li ga podijelila demokratska ili neka druga vlada. Kao 
drugo, takva teza nameće nekoliko dodatnih pitanja. Primjerice, među drža- 
vama koje su priznale NDH bila je i Danska, koju je Njemačka zauzela tijekom 
Drugoga svjetskog rata, ali su danski kralj i vlada ostali u zemlji. Nema dakle 
nikakva spora o tome da je Danska 1940.—1945. nastavila postojati kao država, 
a nastupila je i na osnivačkoj konferenciji OUN-a u San Franciscu. Nije ja- 
sno po kojem bi kriteriju Danska mogla punopravno sudjelovati pri osnivanju 
OUN-a, a da se pritom njezino ranije priznanje NDH potpuno obezvrijedi kao 
priznanje “saveznice Osovine“. 


Također treba imati na umu da je niz država koje su priznale NDH nasta- 
vio i nakon toga održavati diplomatske odnose s Velikom Britanijom ili SSSR- 
om. Sovjetski Savez (koji je zadržao diplomatske odnose s Bugarskom iako je 


124 Isto, 349.-355. 
125 U tom su smislu u hrvatskom novinstvu pisali dr. Mirko Košutić, dr. Vinko Krišković, dr. 
E. Sladović i dr. Usp. T. DREZGA, “Postanak i priznanje Nezavisne Države Hrvatske", 33.-34. 


128 M, BLAŽEKOVIĆ, “Dokumenti o priznanju Nezavisne Države Hrvatske", Hrvatska misao, 
sv. 22., Buenos Aires 1957., 9.-36.; T. JONJIC, Hrvatska vanjska politika 1939.-1942., 309.-343. i 
d. 

ova sudjelovala u ratu na Istoku!) u jesen 1941. vršio je snažan pritisak na Lon- 
don da prekine diplomatske odnose s Finskom, Mađarskom i Rumunjskom, !“ 
dakle državama koje su u međuvremenu priznale NDH i s njom uspostavile 
diplomatske odnose, pa i razmijenile poslanike. Ako nema spora o tome da je 
priznanje jedne države politički akt, onda se čini da je logično postaviti pita- 
nje: zašto bi te države (Finska, Mađarska i Rumunjska) te njihove vlade imale i 
mogle izražavati pravno relevantnu volju tijekom ljeta i jeseni 1941., priznajući 
Veliku Britaniju i održavajući diplomatske odnose s njom, dok bi njihovi po- 
litički akti koji se manifestiraju u priznanju NDH i održavanju diplomatskih 
odnosa s hrvatskom državom u isto to vrijeme bili pravno irelevantni? 

Zašto bi u prvome slučaju tu volju slobodno izražavale legalne vlade suve- 
renih država, dok bi u drugome slučaju te iste vlade tih istih država u to isto 
vrijeme bile diskvalificirane kao “marionetske?? Nije jasno kojim bi se načelom 
mogao braniti tako nejednak pristup. 


Pored priznanja de iure, s još većim brojem država NDH je stupila u prav- 
ne i faktične odnose. No to ne znači da i dalje mnoga pitanja ne ostaju otvorena 
i podložna različitim interpretacijama. Izvrsnu ilustraciju za to pruža švicarski 
odnos prema NDH i Kraljevini Jugoslaviji. Hrvatsko nastojanje da Švicarska 
Konfederacija de iure prizna Hrvatsku izjalovilo se razmjerno brzo. Dijelom 
iz vlastitih pobuda, a još više pod utjecajem britanske i američke diplomacije, 
Švicarska je to traženje odbila te je nastavila održavati diplomatske odnose s 
Kraljevinom Jugoslavijom, čiji je poslanstvo nastavilo djelovati u Bernu. No 
Švicarska je istodobno zadržala konzulat u Zagrebu te je na hrvatsko traženje 
rang njegova šefa podigla na razinu generalnoga konzula, koga su hrvatske vla- 
sti tretirale ne samo kao konzularnog, nego i kao diplomatskog predstavnika. 
Također su između NDH i Švicarske sklopljena dva međunarodna ugovora s 
uzajamnim pravima i obvezama, a Konfederacija je dopustila da se (u Ziirichu, 
a ne u Bernu!) otvori Stalno trgovinsko izaslanstvo NDH kojemu je prešutno 
dopušteno i obavljanje ograničenih diplomatsko-konzularnih poslova.!* 


Također je Švicarska Konfederacija kao depozitar nekih multilateralnih 
međunarodnih ugovora i konvencija formalno i bez rezervi potvrdila primitak 
hrvatskih notifikacija o pristupu tim ugovorima. Iako u doktrini prevladava 
stajalište da je Švicarska priznala NDH samo de facto, sklapanje međudržavnih 
ugovora i djelovanje konzularnih predstavništava dopušta i shvaćanje da se ra- 
dilo o prešutnome (konkludentnom) priznanju de iure.'? To se stajalište može 
zastupati, pri čemu treba imati na umu da je ono u koliziji s činjenicom da je 
Švicarska nastavila de iure priznavati Kraljevinu Jugoslaviju. 


Donekle je usporediva situacija s francuskim odnosom prema Kraljevini 
Jugoslaviji: francuska je vlada 22. travnja 1941. oduzela jugoslavenskom diplo- 


' W. S. CHURCHILL, n. dj., 483.-491. id. 

!8 Opširnije T. JONJIĆ, “Pitanje priznanja Nezavisne Države Hrvatske od Švicarske Konfede- 
racije“ nav. čl. 

2 O prešutnom priznanju opširnije Bernd LOUDWIN, Die konkludente Anerkennung im 
Volkerrecht, Berlin 1983. 

matskom predstavništvu status službene misije, smatrajući da Jugoslavija više 
ne postoji. No četiri mjeseca poslije, u kolovozu 1941., francuski je poslanik 
u Ankari priopćio svomu jugoslavenskom kolegi da je to učinjeno pod nje- 
mačkim pritiskom, ali da višijevska Francuska i dalje priznaje Jugoslaviju.“ 
Unatoč tomu NDH i Francuska u proljeće 1942. sklopile su trgovački ugovor. 
Dok je francuski konzulat u Zagrebu nastavio djelovati tijekom cijelog rata, 
Hrvatska je u Lyonu otvorila Stalno hrvatsko izaslanstvo za gospodarske po- 
slove, a uskoro je u Vichyju počelo djelovati hrvatsko kulturno izaslanstvo.'?' 
U slučaju SSSR-a stvari stoje drugačije, budući da je on u jednom razdoblju 
zastupao stajalište da je Kraljevina Jugoslavija prestala postojati, ali nisu objav- 
ljeni nikakvi dokazi da je bio spreman priznati NDH ili s njom uspostaviti 
makar faktične odnose. 


Zaključak 


Otkad postoji međunarodno pravo u suvremenom značenju tog pojma, i 
na razini doktrine i na razini običajnoga odnosno kodificiranog prava nagla- 
šeno dominira shvaćanje da je nastanak nove države događaj ili proces koji se 
zbiva bez ikakva obzira na pravne norme. Za novu je državu presudno tzv. na- 
čelo efektiviteta: ako je na određenom stalno nastanjenom području uspostav- 
ljena efektivna i trajnija vlast koja presudno normira pravni život i bitno utječe 
na ponašanje pučanstva, onda se može govoriti da je nastala nova država. Te je 
pretpostavke Nezavisna Država Hrvatska (1941.-1945.) ispunjavala, tim više 
što je pretežan dio hrvatskog življa na njezinu području, poučen tragičnim 
iskustvima u vrijeme jugoslavenske države, priželjkivao stvaranje neovisne Hr- 
vatske. Činjenica da je NDH proglasio Ustaški pokret, dakle politička snaga 
koja je u stranačkome smislu bila znatno slabija od vodeće hrvatske političke 
stranke (Hrvatske seljačke stranke), kao ni činjenica da je to tehnički učinio u 
kontekstu raspada Kraljevine Jugoslavije te u savezu s revizionističkim tabo- 
rom (silama Osovine), ne može utjecati na ocjenu da je NDH nastala kao drža- 
va. Dakako, utjecala je na njezin unutarnji ustroj i vanjskopolitičku orijentaci- 
ju, a u konačnici i na sudbinu te države koja je u proljeće 1945. doživjela slom. 


150 Veselin ĐURETIĆ, Vlada na bespuću, internacionalizacija jugoslovenskih protivrječnosti na 
političkoj pozornici drugog svjetskog rata, Beograd 1982., 28. 
131 T. JONJIĆ, Hrvatska vanjska politika 1939.-1942., 529.-530. 

SUMMARY 


THE QUESTION OF THE STATEHOOD OF THE INDEPENDENT STATE 
OF CROATIA 


The author analyzes the issue of the formation of the Independent Sta- 
te of Croatia (Nezavisna Država Hrvatska) in light of international law and 
the teachings concerning the establishment of the state, pointing out the di- 
sagreements concerning this issue that can be found in the existing literature, 
which in large part are motivated by either ideological-political reasons or a 
misunderstanding of the historical facts. Because international legal experts 
almost without exception agree that the formation of this state was an event or 
process which cannot in its entirety be explained in legalistic terms or using an 
international law framework, the formation of this state is judged according to 
the so called principle of effectiveness and has no connection to the nature of 
the regime which came into being to govern this state. In accordance with this 
principle, but also with the fact that the vast majority of Croats desired inde- 
pendent statehood, this author believes that the Independent State of Croatia 
established in 1941 was established both in actuality and in law as a state. 


Key words: State, International Law, Independent State of Croatia (Nezavi- 
sna Država Hrvatska), Kingdom of Yugoslavia 

